Dodik osuo po rejsu Kavazoviću: Jezik nedostojan jednom verskom lideru - IndeksOnline.rs\nNaslovna Bosna i Hercegovina Banjaluka Dodik osuo po rejsu Kavazoviću: Jezik nedostojan jednom verskom lideru\nDodik osuo po rejsu Kavazoviću: Jezik nedostojan jednom verskom lideru\nBANJALUKA – Srpski član Predsedništva BiH Milorad Dodik izjavio je da se istup reisa Islamske zajednice u BiH Huseina Kavazovića ne razlikuje od istupa bilo kog bošnjačkog političara, kao i da to najbolje dokazuje njegova tvrdnja da je džamija odlučujući faktor u političkoj utakmici među muslimanima.\n“Reis Kavazović od ranije je poznat po teškim izjavama koje sam često izbegavao da komentarišem, upravo iz razloga što je reč o verskom autoritetu muslimana u BiH”, rekao je Dodik i istakao da je:\n“Ovoga puta reis Kavazović nastupio je kao političar čime mi je otvorio prostor da mu odgovorim jezikom kojim se obojica služimo”.\nDodik je to rekao upitan da komentariše izjavu Kavazovića da su stavovi Islamske zajednice u BiH uvek bili, kako je rekao, staloženi, uravnoteženi, tolerantni, uviđavni i utemeljeni na činjenicama, te iznio optužbe na račun srpskog člana Predsedništva BiH.\n“Da je Kavazović zaista okrenut suživotu, toleranciji i zajedništvu”, kaže Dodik i dodaje da je za to imao odličnu priliku da javno opomene Bakira Izetbegovića da se ne može obračunavati sa Srpskom pravoslavnom crkvom, čime bi posvedočio da je ono što tvrdi da jeste, a u stvari nije.\n“Umesto toga Kavazović pokušava da se jezikom nedostojnim jednog verskog lidera obračuna sa Miloradom Dodikom, legalno izabranim predstavnikom Srba u Predsedništvu BiH. Sve što je rekao reis Islamske zajednice u BiH, više govori o karakteru i usmerenju zajednice koju vodi, više nego o političkom delovanju Milorada Dodika”, naveo je.\nUostalom, istakao je srpski član Predsedništva, ni Kavazović, ni Izetbegović ne mogu demantovati notornu istinu a to je da je SDA oduvek svoje pristalice regrutovala upravo u džamijama.\n“Žao mi je ako je Kavazovića pogodila ova istina ili ga je pogodilo to što je to neko naglas izgovorio. Kad se uvaženi reis uhvatio šovinizma želeo bih da ga podsetim na obraćanje Bošnjacima u Švajcarskoj kada je pun tolerancije i želje za suživotom apelovao da se ne dozvoli da ”Vlah vlada Srebrenicom”. Eto kako uvaženi Husein Kavazović vidi Srbe i život sa njima. Da je u svom mandatu samo ovo izjavio, dovoljno bi bilo da se trajno diskredituje kao verski autoritet”, zaključio je Dodik, prenela je Srna.\nPrethodni tekstU Beogradu više od 1.000 pozitivnih na koronu, u Novom Pazaru 127\nSledeći tekstHelikopterom ka Cetinju pilotirao Bjelopoljac


Atlantski Savet Srbije organizovao konferenciju "Učešće Srbije u mirovnim misijama" - Atlantski Savet Srbije\nKonferencija „Učešće Republike Srbije u mirovnim misijama“, organizovana u saradnji Ministarstva odbrane Republike Srbije i Atlantskog saveta Srbije, održana je danas u svečanoj sali Doma Vojske Srbije. Skupu su prisustvovali v.d. pomoćnika ministra za politiku odbrane Predrag Bandić, pripadnici MO i VS, predstavnici Atlantskog saveta Srbije i diplomatskog kora akreditovani u Srbiji.\nNa konferenciji je posebno istaknut doprinos Republike Srbije na očuvanju mira u svetu kroz učešće Vojske Srbije u multinacionalnim operacijama UN i EU.\nNačelnik Uprave za strategijsko planiranje Sektora za politiku odbrane Ministarstva odbrane pukovnik Slaven Vujić govorio je o sličnostima i razlikama multinacionalnih operacija Ujedinjenih nacija i Evropske unije.\n– Operacije i Ujedinjenih nacija i Evropske unije zasnovane su na zajedničkim vrednostima i na solidarnosti država članica, koje takvim načinom udruživanja prevazilaze najpre međusobne protivurečnosti i doprinose miru i stabilnosti na taj način što imaju zajedničku viziju bolje budućnosti – naglasio je pukovnik Vujić.\nNačelnik Centra za mirovne operacije Operativne uprave Generalštaba Vojske Srbije pukovnik dr Mirjana Milenković predstavila je retrospektivu angažovanja Republike Srbije u multinacionalnim operacijama, od angažovanja Vojske JNA od 1956. godine pa do danas.\n– Trenutno 280 pripadnika Ministarstva odrbane i Vojske Srbije učestvuje u ukupno osam mirovnih operacija i to pet pod komandom Ujedinjenih nacija, a tri pod okriljem Evropske unije – istakla je pukovnik Milenković.\nPotpukovnik dr Danilo Joković sa Vojnomedicinske akademije govorio je o podršci medicinskog kadra u izgradnji i očuvanju mira, kao i o najvećim uspesima koje su pripadnici Republike Srbije u okviru ovog angažovanja dostigli.\nNa kraju konferencije obratio se izaslanik odbrane Velike Britanije pukovnik Nikolas Ilić koji je govorio o multinacionalnoj operaciji Ujedinjenih nacija na Kipru i zajedničkom učešću pripadnika britanske i srpske vojske u njoj.\nU zaključku je istaknuto da će Republika Srbija nastaviti da se zalaže za aktivnu saradnju na međunarodnom nivou koja doprinosi jačanju njenih odbrambenih sposobnosti i kapaciteta i zaštiti i ostvarivanju nacionalnih i odbrambenih interesa.\nPrevious Predsednik Atlantskog Saveta Srbije za K1 o NATO Samitu u Briselu\nNext Snimak konferencije „Učešće Srbije u mirovnim misijama“


Kragujevac - Radnici Zastava kamiona ponovo na ulici - Vesti iz Kragujevca i Šumadije - Pressek.rs\nBivši radnici fabrike „Zastava kamioni“ okupili su se ispred Skupštine grada i nastavili svoj protest. Traže, kako kažu, neisplaćene zarade i jubilarne nagrade koje im fabrika, koja je sada u stečaju duguje.\nProtest nastavljaju i sutra, u petak, 24. januara, a najavili su da će pozvati i stečajnog upravnika fabrike „Zastava kamioni“ da im se obrati i objasni status imovine preduzeća.\nPosle skoro četiri meseca pauze, bivši radnici fabrike „Zastava kamioni“ ponovo su odlučili da izađu na ulicu kako bi ostvarili svoja prava. Oko 550 njih, kako je danas rečeno, ima presude Privrednog suda, po kojima firma treba da im isplati oko 162 miliona dinara plus oko 44 miliona na ime sudskih troškova.\nPored presuda, radnici imaju i potpisan Protokol sa Ministarstvom privrede. Nakon njihovih protesta, dogovorili su se sa Ministarstvom da će se odreći kamata, kako bi im bila što pre isplaćena potraživanja.\n- Naše zahteve smo predali Ministarstvu privrede. Razgovarali smo sa Draganom Stevanovićem, državnim sekretarom i dogovorili smo se da se odreknemo kamata. Vlada ne zaseda o našim problemima. Mi nemamo strpljenja da više čekamo, pa smo se ponovo okupili, rekao je za portal Pressek Milojko Popović, iz Organizacionog odbora radnika u protestu.\nRadnici traže neisplaćene zarade i jubilarne nagrade za period od 2012. do 2016. godine. Država je 2017. godine preuzela jedan deo fabrike koji danas radi kao „Zastava tervo”, dok je drugi deo, „Zastava kamioni” u stečaju.\n- Mi smatramo da stečajni upravnik ne radi svoj posao kako treba, jer mi imamo pouzdane informacije da se u „Zastava kamionima“ razvlači imovina. „Zastava tervo“ je i dalje deo „Zastava kamiona“ i tako se razvlači naša imovina, jer oni sada prave neka tri modela vozila od naših sredstava – uzeli su kabine koje su pripale „Zastava kamionima“, ugrađuju i to će da prodaju. Stečajni upravnik treba da vodi računa o tome, ali on to ne radi i zbog toga smo takođe nezadovoljni, objasnio je Popović.\nBivši radnici danas su rekli da žele da idu u Beograd i tamo nastave protest. Ipak, pre toga, organizovaće skup i sutra na koji će, kako su rekli, da pozovu i stečajnog upravnika kako bi im objasnio gde je imovina firme.\n# Kragujevac # Protest # Radnici # Sindikati # vesti kragujevac


Pogledajte kako je izgledalo spajanje Moračice - IndeksOnline.rs\nNaslovna REGION Crna Gora Pogledajte kako je izgledalo spajanje Moračice\nPogledajte kako je izgledalo spajanje Moračice\nPODGORICA – Najveći pojedinačni objekat na deonici auto-puta Bar-Boljare, most Moračica spojen je jutros između dva i tri sata, a objavljen je snimak na kojem se vidi kako je sve izgledalo.\nDirektor poslovne jedinice Monteputa za upravljanje izgradnjom autoputa Goran Vujović čestitao je svim učesnicima na projektu, te istakao da je ovo jedan zaista veliki inženjerski poduhvat i jedna faza radova koja se upravo završava.\n“Sami podatak da je u most ugrađeno 100.000 metara kubnih betona, da je što se tiče iskopnih radova na mostu urađeno 155.000 iskopa, ugradili smo 15.000 tona armature, oko 2.000 tona kablova, govori o kakvom se objektu radi. Još jednom želim da čestitam svim učesnicima. Nakon ove faze pristupa se izradama višnih venaca, hidro-izolacije, pješačkih prelaza i instalacija neophodnih za sam most, kao i rasveta i vetrobrana koji se rade u nekoj završnoj fazi, a sami su u visini oko četiri metra”, objasnio je Vujović.\nNakon konačnog spajanja mosta, jutros je i premer Duško Marković sa ministrom saobraćaja i pomorstva Osmanom Nurkovićem obišao ovu impozantnu građevinu. Premijer je ocenio da je Moračica dokaz da je Crna Gora sposobna za ovakve projekte.\nOn je saopštio da će most biti završen u martu naredne godine, a da je krajnji rok za izgradnju ove deonice auto-puta 30. septembar 2020. godine.\nMost Moračica je najveći pojedinačni objekat na prioritetnoj deonici auto puta Bar-Boljare, visok je 175 metara (od dna korita Morače do kolovoza od 205 m), širok 23,4 metra , i dug 960 metara.


Radio TV Stara Pazova - Ko je istovario preko 2 kamiona smeća na Kablaru?\nKo je istovario preko 2 kamiona smeća na Kablaru?\nJutros je u naselju Banovci Dunav, kod pijace kod polupodzemnih kontejnera bačeno više od dva kamiona kabastog otpada i šuta. Direktor JKP Čistoća Jovica Gagrica, koji je odmah bio na mestu događaja, kaše da postoje sigurnosne kamere, tako da će počinioci biti vrlo brzo otkriveni i slučaj prijavljen komunalnoj inspekciji.\nKazne za nepropisno bacanje smeća van kontejnera može da iznosi i do 100 hiljada dinara, a čak su predviđene i zatvorske kazne. Ovo nije prvi slučaj bacanja otpada pored kontejnera upravo na ovom mestu. U postojeće polupodzemne kontejnere se odlaže komunalni otpad, a u slučaju kada se radi o većoj količini smeća, poput starog nameštaja ili građevinskog otpada iz JKP savetuju da se pozove ovo preduzeće i odveze otpad na gradsku deponiju. Podsetimo JKP Čistoća dva puta godišnje organizuje akcije odnošenja kabastog otpada, ali po pozivu izlaze građanima u susret i mimo tih termina, jer u interesu svih je da sva naselja u staropazovačkoj opštini budu čista.


„Dva su sporna momenta, jedan je sukob interesa – zašto baš Branko Stefanović, prenzioner, ima privilegiju da bez ikakvog iskustva može da uđe u posao ugovaranja prodaje oružja od 50 miliona dolara i to po privilegovanim cenama. Jedno je sukob interesa, drugo je trgovina uticajem za koju bi mogao da bude odgovoran njegov sin, a ne on, on je čovek u penziji, bavi se privatnim biznisom… Ali, u stvari nije Branko Stefanović problem, nego njegov sin – ministar policije“, kazao je Aleksandar Đorđević, novinar BIRN-a.\n„Mi smo toliku uslugu učinili tužilaštvu i Agenciji za borbu protiv korupcije da smo Agenciju pitali da li postoji osnova za sukob interesa, a tužilašto da li postoji osnov za predistražne ili istražne radnje zbog trgovine uticajem i do sad nismo dobili odgovor. Na njima je… Mi već godinama objavljujemo priče, koje imaju jasne dokaze ili čvrste indicije šta se radi i kako se radi, ali tužilaštvo prema našim saznanjima, skoro ni u jednom slučaju nije reagovalo“, kazao je Đorđević.\n„Jako malo stvari će u papirima da bude na njih, već će uglavnom tu biti velika preduzeća koja će dobijati novac od države, a onda će se funkcioneri ili njihove porodice okoristiti – tako funkcioniše uglavnom korupcija u Srbiji“, kaže on.\n„Kada skupimo sve priče zajedno, a više imamo redakcija koje se bave istraživačkim novinarstvom nego ostatak Balkana zajedno, godišnje je to par desetina priča koje dokazuju priču o korupciji bez sumnje… Svi ti slučajevi zajedno pokazuju jasno da je korupcija na velikom nivou, da je Srbija zarobljena država i da služi vladajućoj eliti za bogaćenje – to je potpuno jasno“, zaključio je on.\nVideo prilog – isečak iz emisije „Utisak nedelje“ pogledajte OVDE.\nAleksandar Đorđević Branko Čečen Istraživačko novinarstvo Stevan Dojčinović\n← Na putu za Eritreju: Kuda vodi nesloboda informisanja\nTviter nalog Danasa nakon sedam dana ponovo aktivan →


·4. decembra 2012. ·Medijsko pojavljivanje\nU Beogradu od 03. do 08. septembra 2012. godine održana je studijska poseta u okviru programa Youth Reconciliation Ambassadors, koji ogranizuje Omladinski odbor za obrazovanje u saradnji sa ambasadom Velike Britanije u Beogradu. Programu je prisustvovalo dvadeset učesnika iz Srbije, Bosne i Hercegovine i sa Kosova. Polaznici programa su imali priliku da prisustvuju predavanjima i diskusijama na temu bivše Jugoslavije, tranzicione pravde, suočavanja sa prošlošću, evropskih integracija, takođe, i da posete neke od institucija Republike Srbije i na taj način se upoznaju sa njihovim radom.\nOvaj dobro osmišljen program je jedinstvena prilika da se mladi upoznaju bliže sa dešavanjima u našoj najbližoj prošlosti i načinima kako da bolje sarađujemo u budućnosti. Nažalost, više od jedne decenije od završetka sukoba naša društva se nisu u potpunosti suočila sa prošlošću i to ometa dalju uspešnu saradnju. Ovakvi programi pružaju priliku da mladi razmene svoja mišljenja i načine pospešivanja saradnje u regionu, otvore teme koje su, možda još uvek teške i neprijatne i rade na njihovom prevazilaženju. Kao dodatak tome, ovo je bila i prilika da se druge kulture iz regiona bolje upoznaju i na taj način obogatimo naša razumevanja regiona i njegovih prilika.\nProgram Youth Reconciliation Ambassadors pored studijske posete Beogradu pod nazivom “Come toBelgrademeet the Region” obuhvata i međuvršnjačku edukaciju, koju će mladi ambasadori obaviti u svojim sredinama. Na ovakav način osim učesnika seminara ideja pomirenja će biti promovisana i ostalim sugrađanima. Druga generacija polaznika programa Youth Reconciliation Ambassadors prisustvovaće studijskoj poseti koja će se održati u Beogradu od 23. do 28. decembra 2012. godine. Novih dvadeset polaznika će imati priliku da iz prve ruke sazna za prednosti ovog programa, kao i da o tome izvesti širu javnost.


Zakon o Vladi\n("Sl. glasnik RS", br. 55/2005, 71/2005 - ispr., 101/2007, 65/2008, 16/2011, 68/2012 - odluka US, 72/2012, 7/2014 - odluka US, 44/2014 i 30/2018 - dr. zakon)\nUtvrđivanje i vođenje politike i izvršavanje zakona\nVlada utvrđuje i vodi politiku Republike Srbije u okviru Ustava i zakona i drugih opštih akata Narodne skupštine.\nVlada izvršava zakone i druge opšte akte Narodne skupštine tako što donosi opšte i pojedinačne pravne akte i preduzima druge mere.\nPredlaganje akata Narodnoj skupštini\nVlada predlaže Narodnoj skupštini zakone, budžet i druge opšte i pojedinačne akte.\nZastupanje Republike Srbije\nVlada zastupa Republiku Srbiju kao pravno lice i pri tome vrši prava i obaveze koje Republika Srbija ima kao osnivač javnih preduzeća, ustanova i drugih organizacija, ako zakonom nije što drugo određeno.\nRaspolaganje imovinom Republike Srbije\nVlada raspolaže imovinom Republike Srbije, ako zakonom nije što drugo određeno.\nStaranje o ustavnosti i zakonitosti\nVlada je dužna da obustavi od izvršenja opšti akt opštine, grada i grada Beograda za koji smatra da nije saglasan Ustavu ili zakonu, rešenjem koje stupa na snagu kad se objavi u "Službenom glasniku Republike Srbije".\nRešenje o obustavi od izvršenja prestaje da važi ako Vlada u roku od pet dana od objavljivanja rešenja ne pokrene postupak za ocenu ustavnosti i zakonitosti opšteg akta.\nVlada je u okviru svojih nadležnosti samostalna.\nVlada je odgovorna Narodnoj skupštini za vođenje politike Republike Srbije, za izvršavanje zakona i drugih opštih akata Narodne skupštine, za stanje u svim oblastima iz svoje nadležnosti i za rad organa državne uprave i imalaca javnih ovlašćenja na nivou Republike.\nOvlašćenja prema organima državne uprave i imaocima javnih ovlašćenja na nivou Republike\nVlada nadzire rad organa državne uprave, usmerava organe državne uprave u sprovođenju politike i izvršavanju zakona i drugih opštih akata i usklađuje njihov rad.\nAko organ državne uprave ili imalac javnih ovlašćenja na nivou Republike ne donese propis, donosi ga Vlada ako bi nedonošenje propisa moglo izazvati štetne posledice po život ili zdravlje ljudi, životnu sredinu, privredu ili imovinu veće vrednosti.\nVlada može poništiti ili ukinuti propis organa državne uprave koji je u suprotnosti sa zakonom ili propisom Vlade i odrediti rok za donošenje novog propisa.\nVlada je dužna da javnosti omogući uvid u svoj rad, prema zakonu kojim se uređuje slobodan pristup informacijama od javnog značaja i poslovniku Vlade.\nII SASTAV, MANDAT I UREĐENJE VLADE\n1. Sastav Vlade i položaj članova Vlade\nVladu čine predsednik Vlade, jedan ili više potpredsednika Vlade i resorni ministri.\nVlada može imati ministre bez portfelja.\nBroj potpredsednika Vlade i ministara bez portfelja određuje Narodna skupština pri svakom izboru Vlade, na predlog kandidata za predsednika Vlade.\nNespojivost i sukob interesa\nČlan Vlade ne može biti na drugoj javnoj funkciji u državnom organu, organu autonomne pokrajine, opštine, grada, grada Beograda, niti vršiti delatnost koja je po zakonu nespojiva s dužnošću člana Vlade, niti stvoriti mogućnost sukoba javnog i privatnog interesa.\nČlan Vlade dužan je da se u svemu povinuje propisima kojima se uređuje sukob interesa pri vršenju javnih funkcija.\nPredsednik Vlade vodi i usmerava Vladu, stara se o jedinstvu političkog delovanja Vlade, usklađuje rad članova Vlade, predstavlja Vladu i saziva i vodi njene sednice.\nPredsednik Vlade može ostalim članovima Vlade davati obavezna uputstva i posebna zaduženja, shodno programu i politici Vlade.\nPredsednik Vlade može biti i ministar.\nČlanovi Vlade, državni sekretari i direktori posebnih organizacija i službi Vlade dužni su da poštuju i izvršavaju obavezna uputstva i posebna zaduženja koje im da predsednik Vlade, shodno programu i politici Vlade.\nČlan Vlade može zahtevati da Vlada odluči da li je pri tome predsednik Vlade prekoračio svoja ovlašćenja.\nPotpredsednik Vlade usmerava i usklađuje rad organa državne uprave u oblastima koje odredi predsednik Vlade.\nPredsednik Vlade može ovlastiti potpredsednika Vlade da rukovodi projektom iz delokruga više organa državne uprave.\nPotpredsednik Vlade može biti i ministar.\nU svemu ostalom na položaj potpredsednika Vlade shodno se primenjuju odredbe ovog zakona koje se odnose na ministre.\nPredsednik Vlade određuje jednog potpredsednika Vlade za prvog potpredsednika Vlade, koji ga zamenjuje za vreme odsutnosti ili sprečenosti sa svim ovlašćenjima predsednika Vlade, izuzev ovlašćenja na predlaganje izbora ili razrešenja člana Vlade.\nPrvi potpredsednik Vlade pomaže predsedniku Vlade u vođenju i usmeravanju Vlade, staranju o jedinstvu političkog delovanja Vlade i usklađivanju rada članova Vlade.\nU svemu ostalom na položaj prvog potpredsednika Vlade shodno se primenjuju odredbe ovog zakona koje se odnose na potpredsednika Vlade.\nMinistar može podnositi Vladi predloge za uređivanje pitanja iz nadležnosti Vlade i Narodne skupštine i zahtevati da Vlada zauzme stav o pitanju iz njegove nadležnosti.\nMinistar je dužan da obaveštava Vladu o svemu što je bitno za vođenje politike i odlučivanje Vlade.\nMinistar je odgovoran za sprovođenje programa i politike Vlade, za odluke i mere koje je doneo ili propustio da donese ili preduzme i za izvršavanje obaveznih uputstava i posebnih zaduženja koja mu je odredio predsednik Vlade.\n2. Mandat Vlade\nVladu bira Narodna skupština posle svakog konstituisanja, na predlog kandidata za predsednika Vlade.\nNarodna skupština odlučuje o izboru Vlade u celini.\nPočetak i prestanak mandata Vlade\nMandat Vlade teče od polaganja zakletve pred Narodnom skupštinom.\nVladi prestaje mandat sa prestankom mandata Narodne skupštine, izglasavanjem nepoverenja, neizglasavanjem poverenja, ostavkom Vlade, izglasavanjem nepoverenja predsedniku Vlade i ostavkom predsednika Vlade.\nOvlašćenja Vlade i člana Vlade posle prestanka mandata Vlade\nVlada kojoj je prestao mandat može vršiti samo tekuće poslove i ne može predlagati Narodnoj skupštini zakone i druge opšte akte niti donositi propise, izuzev ako je njihovo donošenje vezano za zakonski rok ili to nalažu potrebe države, interesi odbrane ili prirodna, privredna ili tehnička nesreća.\nOna ne može postavljati državne službenike na položaj u organima državne uprave, a pri vršenju osnivačkih prava Republike Srbije može jedino da imenuje ili da saglasnost na imenovanje vršioca dužnosti direktora i članova upravnog i nadzornog odbora.\nVlada kojoj je prestao mandat ne može predsedniku Republike predložiti raspuštanje Narodne skupštine.\nČlan Vlade kome je mandat prestao usled prestanka mandata Vlade ima ista ovlašćenja kao član Vlade koji je podneo ostavku.\nNepoverenje Vladi. Nepoverenje predsedniku Vlade\nNajmanje 60 narodnih poslanika može predložiti Narodnoj skupštini da se Vladi izglasa nepoverenje.\nVladi je izglasano nepoverenje većinom glasova od ukupnog broja narodnih poslanika.\nPredlog narodnih poslanika se razmatra na prvoj narednoj sednici Narodne skupštine, a najranije po isteku pet dana od podnošenja predloga.\nPredlog za izglasavanje nepoverenja predsedniku Vlade se razmatra u istom roku kao i predlog za izglasavanje nepoverenja Vladi.\nVlada može predložiti Narodnoj skupštini da glasa o poverenju Vladi.\nPredlog Vlade se razmatra na prvoj narednoj sednici Narodne skupštine, a najranije po isteku pet dana od podnošenja predloga.\nVlada može zahtevati da se glasa o poverenju Vladi i na sednici Narodne skupštine koja je u toku.\nVladi nije izglasano poverenje ako većina od ukupnog broja narodnih poslanika ne glasa za poverenje Vladi.\nOstavka predsednika Vlade. Ostavka Vlade\nPredsednik Vlade može podneti ostavku, koju upućuje predsedniku Narodne skupštine i o kojoj obaveštava predsednika Republike i javnost.\nNarodna skupština na prvoj narednoj sednici bez rasprave prima k znanju da je predsednik Vlade podneo ostavku i time Vladi prestaje mandat.\nPredsednik Vlade može obrazložiti ostavku u Narodnoj skupštini.\nNa podnošenje ostavke cele Vlade shodno se primenjuju odredbe o podnošenju ostavke predsednika Vlade.\nPrestanak mandata ministra\nMinistru prestaje mandat sa svakim prestankom mandata Vlade, izglasavanjem nepoverenja, razrešenjem ili ostavkom.\nMinistru je izglasano nepoverenje ili razrešenje većinom glasova od ukupnog broja narodnih poslanika.\nNepoverenje ministru. Razrešenje ministra\nPredlog za izglasavanje nepoverenja ministru podnosi Narodnoj skupštini najmanje 60 narodnih poslanika.\nPredlog za razrešenje ministra podnosi Narodnoj skupštini predsednik Vlade.\nPredlog za izglasavanje nepoverenja ministru počinje da se razmatra u istom roku kao i predlog za izglasavanje nepoverenja Vladi.\nOd podnošenja predloga predsednika Vlade za razrešenje ministra do odluke Narodne skupštine ministar ne može vršiti svoja ovlašćenja, već njih preuzima član Vlade koga predsednik Vlade ovlasti.\nMinistar može podneti ostavku, koju upućuje predsedniku Vlade, a koju predsednik Vlade prosleđuje predsedniku Narodne skupštine.\nNarodna skupština na prvoj narednoj sednici bez rasprave prima k znanju da je ministar podneo ostavku i time mu prestaje mandat.\nMinistar može obrazložiti ostavku u Narodnoj skupštini.\nOvlašćenja ministra koji je podneo ostavku\nMinistar koji je podneo ostavku dužan je da vrši tekuće poslove dok mu ne prestane mandat.\nPri tome on ne može donositi propise, izuzev ako je njihovo donošenje vezano za zakonski rok ili to nalažu potrebe države, interesi odbrane ili prirodna, privredna ili tehnička nesreća, a pri vršenju osnivačkih prava Republike Srbije može jedino da imenuje ili da saglasnost na imenovanje vršioca dužnosti direktora i članova upravnog i nadzornog odbora.\nPreuzimanje ovlašćenja ministra kome je prestao mandat. Izbor novog ministra\n3. Uređenje Vlade\nDonošenje odluka Vlade\nVlada odluke donosi na sednici, većinom glasova svih članova Vlade.\nU slučaju da Vlada ima paran broj članova, odluka Vlade je doneta i ako za nju glasa najmanje polovina svih članova Vlade, pod uslovom da je za odluku glasao predsednik Vlade.\nNačin rada i odlučivanja Vlade, i akti koje donosi predsednik Vlade, detaljnije se uređuju poslovnikom Vlade.\nPredstavljanje stavova Vlade\nInformacije o radu Vlade ne mogu se davati suprotno načinu određenom poslovnikom Vlade ili na način na osnovu kojeg se ne može utvrditi koji član Vlade, državni sekretar i direktor posebne organizacije i službe Vlade daje informaciju.\nKabinet predsednika Vlade i kabinet potpredsednika Vlade\nPredsednik Vlade i potpredsednici Vlade imaju kabinete, koji po njihovom nalogu vrše stručne i druge poslove za njihove potrebe. Predsednik i potpredsednik Vlade mogu unutar kabineta imenovati savetnike.\nRadni odnos u kabinetu zasniva se na određeno vreme, dok traje dužnost predsednika Vlade odnosno potpredsednika Vlade. Prava i obaveze savetnika koji ne budu zasnovali radni odnos uređuju se ugovorom, prema opštim pravilima građanskog prava, a naknada za rad prema merilima koja odredi Vlada.\nKabinete vode šefovi kabineta, koje postavljaju i razrešavaju predsednik Vlade odnosno potpredsednik Vlade.\nŠefu kabineta prestaje mandat sa prestankom mandata predsednika Vlade odnosno potpredsednika Vlade, ostavkom ili razrešenjem.\nSaveti predsednika Vlade\nPredsednik Vlade može da osnuje savet za ekonomski razvoj, savet za državne organe i javne službe i druge savete. Sastav saveta određuje se aktom o njegovom osnivanju.\nSavet predlaže predsedniku Vlade razvojnu politiku u oblasti za koju je osnovan, daje mu mišljenja o predlozima ostalih članova Vlade, priprema predloge koje predsednik Vlade iznosi radi razmatranja na sednici Vlade i po nalogu predsednika Vlade razmatra ostala pitanja u oblasti za koju je osnovan.\nČlanove saveta postavlja i razrešava predsednik Vlade i oni nisu u radnom odnosu u Vladi.\nVlada ima Generalni sekretarijat Vlade, koji je zadužen za stručne i druge poslove za potrebe Vlade.\nDelokrug Generalnog sekretarijata Vlade detaljnije se uređuje uredbom i poslovnikom Vlade.\nVlada ima Generalnog sekretara Vlade, koga postavlja i razrešava Vlada na predlog predsednika Vlade.\nGeneralni sekretar odgovoran je predsedniku Vlade i Vladi.\nGeneralni sekretar Vlade vodi Generalni sekretarijat Vlade, stara se o izvršavanju akata Vlade i o pripremi sednica Vlade i pomaže predsedniku Vlade u drugim poslovima Vlade.\nGeneralnom sekretaru Vlade mandat prestaje postavljenjem novog Generalnog sekretara Vlade, ostavkom ili razrešenjem.\nVlada uredbom osniva službe za stručne ili tehničke poslove za svoje potrebe ili za poslove zajedničke za sve ili više organa državne uprave, i propisuje njihovo uređenje i delokrug.\nNa službe Vlade primenjuju se propisi o uređenju, načinu rada, finansiranju i radnim odnosima u organima državne uprave, ako posebnim propisom nije što drugo određeno.\nVođenje službi Vlade\nSlužbu Vlade vodi direktor koji je odgovoran predsedniku Vlade ili Generalnom sekretaru Vlade, a može je voditi i ministar bez portfelja.\nDirektora službe Vlade koji je odgovoran predsedniku Vlade postavlja Vlada na predlog predsednika Vlade.\nOstale direktore službi Vlade postavlja Vlada na predlog Generalnog sekretara Vlade.\nPredsednik Vlade može potpredsedniku Vlade preneti svoja ovlašćenja prema direktoru službe koji mu je odgovoran.\nVlada obrazuje stalna radna tela, radi davanja mišljenja i predloga u pitanjima iz nadležnosti Vlade i usklađivanja stavova organa državne uprave pre razmatranja nekog predloga na sednici Vlade.\nVlada može da obrazuje povremena radna tela, radi razmatranja pojedinih pitanja iz svoje nadležnosti i davanja predloga, mišljenja i stručnih obrazloženja.\nStalna radna tela obrazuju se poslovnikom, a povremena radna tela odlukom kojom se utvrđuju i njihov zadatak i sastav.\nVlada može poslovnikom ovlastiti stalna radna tela sastavljena isključivo od njenih članova za donošenje pojedinačnih akata iz svoje nadležnosti, izuzev za postavljenja i razrešenja funkcionera u organima državne uprave i službama Vlade.\nIII ODNOS SA NARODNOM SKUPŠTINOM I PREDSEDNIKOM REPUBLIKE\n1. Odnos Narodne skupštine i Vlade\nVlada predlaže zakone i druge opšte akte Narodnoj skupštini i daje mišljenja o predlozima zakona i drugih opštih akata koje nije sama predložila.\nVlada podnosi Narodnoj skupštini izveštaj o svom radu za proteklu godinu najkasnije 60 dana pre podnošenja predloga završnog računa budžeta Republike Srbije.\nNa zahtev Narodne skupštine, Vlada i svaki njen član dužni su da joj podnesu izveštaj o svom radu.\nPredlozi Narodne skupštine i Vlade\nVlada je dužna da zauzme stav o predlogu Narodne skupštine koji je podnet u pitanju iz nadležnosti Vlade.\nVlada može predložiti Narodnoj skupštini da raspravi pitanje iz nadležnosti Vlade i da o njemu zauzme stav.\nUčešće u radu Narodne skupštine\nPredstavnici Vlade učestvuju u radu Narodne skupštine pri usvajanju zakona i drugih opštih akata koje je predložila Vlada.\nPri usvajanju zakona i drugih opštih akata koje Vlada nije predložila dužni su da učestvuju na zahtev Narodne skupštine.\nDostavljanje podataka Narodnoj skupštini\nVlada i svaki njen član dužni su da dostave Narodnoj skupštini izveštaje i podatke koji su joj potrebni radi raspravljanja pitanja vezanih za rad Vlade ili njenog člana.\n2. Odnos predsednika Republike i Vlade\nOdnosi predsednika Republike i Vlade zasnivaju se na saradnji i na pravima i dužnostima koji su određeni Ustavom, zakonom i drugim opštim aktima.\nIV AKTI VLADE\nUredba i poslovnik\nVlada uredbom podrobnije razrađuje odnos uređen zakonom, u skladu sa svrhom i ciljem zakona.\nVlada donosi poslovnik kojim, u skladu sa ovim zakonom, propisuje uređenje, način rada i odlučivanja Vlade.\nOdluke, rešenja i zaključci\nVlada odlukom osniva javna preduzeća, ustanove i druge organizacije, preduzima mere i uređuje pitanja od opšteg značaja i odlučuje o drugim stvarima za koje je zakonom ili uredbom određeno da ih Vlada uređuje odlukom.\nVlada rešenjem odlučuje o postavljenjima, imenovanjima i razrešenjima, u upravnim stvarima i u drugim pitanjima od pojedinačnog značaja.\nKad ne donosi druge akte, Vlada donosi zaključke.\nVlada usvaja memorandum o budžetu, koji sadrži osnovne ciljeve politike javnih finansija i makroekonomske politike.\nDeklaracijom se izražava stav Vlade o nekom pitanju.\nObjavljivanje akata Vlade\nUredbe, odluke, poslovnik, memorandum o budžetu i rešenja objavljuju se u "Službenom glasniku Republike Srbije".\nOstali akti Vlade i predsednika Vlade mogu se objaviti u "Službenom glasniku Republike Srbije" ako je to ovim zakonom ili drugim propisom određeno ili ako tako pri njihovom donošenju odluči Vlada.\nVlada je dužna da u roku od 90 dana od dana stupanja na snagu ovog zakona donese poslovnik Vlade i propiše uređenje i rad Generalnog sekretarijata Vlade, kabineta predsednika Vlade i potpredsednika Vlade, saveta predsednika Vlade i službi Vlade.\nPrestanak važenja Zakona o Vladi Republike Srbije\nDanom stupanja na snagu ovog zakona prestaje da važi Zakon o Vladi Republike Srbije ("Službeni glasnik RS", br. 5/91 i 45/93).\nDo donošenja podzakonskih propisa predviđenih ovim zakonom primenjuju se odredbe propisa donetih na osnovu Zakona o Vladi Republike Srbije, izuzev odredaba koje su u suprotnosti sa ovim zakonom.\nOvaj zakon stupa na snagu osmog dana od dana njegovog objavljivanja u "Službenom glasniku Republike Srbije".\nZakona o Vladi\nOvlašćuje se Zakonodavni odbor Narodne skupštine da utvrdi prečišćen tekst Zakona o Vladi.\n("Sl. glasnik RS", br. 65/2008)\nOvlašćuje se Zakonodavni odbor Narodne skupštine da utvrdi prečišćeni tekst Zakona o Vladi.\n("Sl. glasnik RS", br. 72/2012)\n("Sl. glasnik RS", br. 44/2014)


Potpredsednik Vlade Republike Srbije i ministar unutrašnjih poslova dr Nebojša Stefanović upoznao je danas novoimenovanog ambasadora Kralјevine Španije Raula Bartolomea Molinu sa argumentima Srbije protiv ponovnog razmatranja zahteva takozvanog Kosova za prijem u Interpol.\nStefanović je naglasio da od prošlogodišnje Generalne skupštine Interpola u Dubaiju, na kojoj nije prihvaćen ovaj zahtev, nije došlo ni do kakvih promena koje bi uticale na promenu odluke o neprijemu takozvanog Kosova.\nOn je podsetio i da bi eventualni prijem doveo do politizacije ove profesionalne policijske organizacije, a da bi jedna od dalekosežnih posledica bila i raspisivanje poternica na osnovu političkih, a ne policijskih kriterijuma.\nAmbasador Molina istakao je da Kralјevina Španija ostaje pri svom stavu kada je reč o statusu južne srpske pokrajine, odnosno da jednostrano proglašena nezavisnost predstavlјa grubu povredu međunarodnog prava.\nOn je takođe ponovio da Španija pruža punu podršku Republici Srbiji u procesu evropskih integracija i posebno se osvrnuo na dosadašnji napredak u Poglavlјu 24 - pravda, sloboda i bezbednost.\nStefanović i Molina su razgovarali i o nastavku saradnje policija dve države, koju se ocenili kao veoma uspešnu.\nMinistar je naglasio da postoji izuzetna saradnja ministarstava unutrašnjih poslova Srbije i Španije, a kao jedan od primera dobre saradnje dveju kriminalističkih policija naveo je i nedavnu zaplenu 800 kilograma kokaina u blizini Azorskih ostrva.\nStefanović je ocenio da je španska policija jedan od najznačajnijih partnera srpske policije u borbi protiv trgovine narkoticima i izrazio spremnost MUP-a Srbije za dalјe unapređenje saradnje


Pavlova: Zelena tranzicija bi mogla biti ključna prednost Crne Gore | Gradski portal\n“Naš prioritet je da pomognemo regionu da se sa uglja preorijentiše ka energetski efikasnijim resursima, riješimo zagađenje životne sredine i goruće negativne efekte klimatskih promjena. Za Crnu Goru kao zemlju koja zavisi od turizma, to bi mogla biti ključna konkurentska prednost, ali i alatka za dalji razvoj tog sektora”, rekla je Pavlova u intervjuu agenciji Mina-business.\n“Osim digitalizacije, presudan faktor za konkurentnost je prelazak na zelenu ekonomiju. Istraživanje investicija EIB-a za prošlu godinu ukazuje da projekti energetske efikasnosti nijesu široko rasprostranjeni na Zapadnom Balkanu. Većina preduzeća ne vidi mjere energetske efikasnosti kao prioritetne, uprkos činjenici da ih velika većina smatra profitabilnim”, objasnila je Pavlova.\n“Da bi se prevazišao finansijski jaz, EIB želi da obezbijedi prijeko potrebno finansiranje klimatske i ekološke održivosti, kako bi omogućila bržu tranziciju na održivu, zelenu i obnovljivu ekonomiju. Simbol tih napora je novi zajam u iznosu od 50 miliona eura, koji je nedavno potpisan sa IRF-om”, saopštila je Pavlova.\n“Naša posvećenost podršci Crnoj Gori i IRF-u ne svodi se samo na finansiranje. Trenutno započinjemo važan novi zadatak tehničke podrške sa našim IRF partnerima, kako bismo osnažili njihove kapacitete za pružanje ključnih finansijskih usluga, posebno u okviru novog zajma za finansiranje klimatske održivosti. Želimo da pružimo punu podršku u implementaciji projekta i obezbijedimo maksimalnu korist malim i srednjim preduzećima u Crnoj Gori”, rekla je Pavlova.\n“Ponosni smo dodatno što je EIB prepoznao IRF kao zdravu, snažnu i modernu finansijsku instituciju s kapacitetima da bude predvodnik u zelenoj transformaciji crnogorske ekonomije i pionir u zelenom finansiranju među javnim finansijskim institucijama u regionu”, rekla je Radović agenciji Mina-business.\nRadović je saopštila da novi finansijski okvir s EIB-om, ukupno vrijedan 150 miliona eura, koji počinje da se sprovodi kroz ugovor o realzaciji prve tranše od 50 miliona EUR, predstavlja nastavak uspješnog partnerstva koje se, osim finansiranja preduzetnika, mikro, malih i srednjih preduzeća, srednje kapitalizovanih firmi, velikih i preduzeća javnog sektora, širi i na projekte klimatske akcije.\n“Da bi se Crna Gora ekonomski oporavila od posljedica pandemije i uspješno odgovorila na izazove koje donose klimatske promjene, IRF je u svom portfoliju predvidio blizu 40 namjenskih programa podrške sa povoljnim kamatnim stopama i posebnim stimulansima za ulaganja u sjeverni region i zapošljavanje”, navela je Radović.\n“EIB je do sada izdvojila 660 miliona eurara za privatni sektor u Crnoj Gori, što je samo od 2009. godine do sada pomoglo da se zadrži preko 37 hiljada radnih mjesta u državi“, rekla je Pavlova.\n“Važan dio plana su nove garancije za Zapadni Balkan, za koje se očekuje da potencijalno podstaknu čak 30 milijardi eura u investicijama, posebno u privatnom sektoru”, kazala je Pavlova.\n“Nepovoljna kamatna stopa je glavna prepreka za spoljašnje finansiranje. Neadekvatan iznos kredita u odnosu na traženi je, takođe, važno pitanje u Crnoj Gori. Pooštreni uslovi kreditiranja zbog izbijanja pandemije, mogli bi produbiti finansijski jaz. U prosjeku, 38 odsto preduzeća u regionu bilo je privremeno zatvoreno tokom pandemije, dok je oko 60 odsto iskusilo smanjenu likvidnost ili dostupnost novčanih tokova, što je konačno dovelo do velikih smanjenja obima u prodaji i kapaciteta radne snage”, navela je Pavlova.\n“Drago nam je što već preko 150 preduzeća koristi sredstva prethodnog zajma potpisanog sa IRF-om, za rješavanje ograničenja njihovog obrtnog kapitala i likvidnosti”, rekla je Pavlova.\nOporavak ekonomije u drugom i trećem kvartalu\n“Kreditna sredstva su plasirana preduzetnicima, mikro, malim, srednjim i srednje kapitalizovanim preduzećima, ali i za infrastrukturne i ekološke projekte, javnim preduzećima i lokalnim samoupravama. Ta vrsta podrške je imala snažan uticaj na razvoj mikro, malih preduzeća i registrovanih preduzetnika, kojim je pomogla da ostvare značajan rast prihoda, zaposlenosti, neto profita, ali i da unaprijede konkurentnost i razviju nove proizvode”, kazala je Pavlova.


Proizvođači organske hrane u Republici Srpskoj dobili svoj znak - AgroSmart\nMinistarstvo poljoprivrede, šumarstva i vodoprivrede Republike Srpske nedavno je promovisalo znak za organske proizvode koji su proizvedeni u Republici Srpskoj.\nDa bi poljoprivredni proizvođač obeležio svoj proizvod oznakom organski proizvod Republike Srpske potrebno je da ispoštuje određene propise u skladu sa Zakonom o organskoj proizvodnji .\nProces ulaska proizvođača u sistem organske proizvodnje počinje sklapanjem ugovora proizvođača sa ovlašćenom kontrolnom organizacijom. Proizvođač najpre ulazi u period koverzije i ukoliko ispoštuje sve potrebne procedure koje zahteva ovlašćena kontrolna organizacija dobija certifikat, kojim se potvrđuje da je proizvodnja, odnosno proizvod organski.\nNakon dobijanja certifikata proizvođač stavlja etikete na svoj proizvod koji obeležava entitetskim znakom Republike Srpske i kodom ovlašćene kontrolne organizacije koja je izvršila kontrolu i sertifikaciju organske proizvodnje.\nZnak mogu da nose samo proizvodi koji su proizvedeni po propisima i pravilima organske proizvodnje i za koje je izdat certifikat od ovlašćene kontrolne organizacije, navode u Ministarstvu poljoprivrede, šumarstva i vodoprivrede Republike Srpske.


Živulović: 20 godina Atlantskog saveta Srbije\nPredsednik Atlanskog saveta Srbije Vladan Živulović na početku svog izlaganja na konferenciji „Učešće Republike Srbije u mirovnim misijama“, organizovanoj u saradnji Ministarstva odbrane i organizacije na čijem je čelu, podsetio je da Savet postoji već 20 godina, te da je za to vreme ostvario izuzetnu saradnju sa ambasadom Sjedinjenih Američkih Država. Pored toga, on je istakao i saradnju Atlantskog saveta sa Vojskom Srbije i Ministarstvom odbrane, te podsetio da su za dve decenije u sali Doma Vojske zajedno održali veliki broj konferencija i okruglih stolova na razne teme.\n- Moram da istaknem da je izuzetna čast da moderator ove tribine bude gospodin Petar Bošković, koji je rekao nešto jako važno, da je Srbija došla u fazu kada je postala izvoznik mira, a do tada, do jednog perioda, je bila isključivo uvoznik. To je jako ohrabrujuće i čini nas sve vrlo ponosnim - istakao je Živulović.\nOn je u svom uvodnom govoru pozdravio narodnu poslanicu Vesnu Marković, članicu Odbora za spoljne poslove Narodne skupštine i šeficu delegacije u OEBS-u, kao i poslanicu Andrijanu Avramov, članicu delegacije u Parlamentarnoj skupštini NATO-a. Živulović je uputio pozdrave generalu Predragu Bandiću, načelniku Uprave za međunarodnu vojnu saradnju, kao i vojnim izaslanicima i predstavnicima zemalja SAD, Nemačke, Kanade, Belgije, Poljske, Norveške, Francuske, Slovačke, Evropske unije i NATO kancelarije u Beogradu.


TIRANA, 14. septembra - Merkel je na novinarsko pitanje rekla da je Berlinski proces nezamjenjiv. "Berlinski proces je srž svega i u tom se kontekstu se ne može zamijeniti. Otvoreni Balkan može ubrzati taj procesu", rekla je ona. Merkel je kazala kako Balkan ima mnogo prijatelja u Evropi. Ona je podržala i Sporazum ...\nSARAJEVO, 14. septembra - Ministarstvo vanjskih poslova Bosne i Hercegovine izdalo je danas upozorenje građanima naše zemlje za putovanja u Republiku Srbiju. - Preporučuje se svim državljanima Bosne i Hercegovine koji su na bilo koji način bili uključeni u odbranu Bosne i Hercegovine u periodu od 1992. do kraja 1995. godine ...\nZAGREB, 13. septembra - U Hrvatskoj od danas, pod sloganom "Stvorimo zajedno sliku Hrvatske", traje popis stanovništva, kućanstava i stanova - najopsežnije i najsloženije statističko istraživanje koje će po prvi put, u dvije faze, biti provedeno "bez papira", odnosno potpuno digitalno. Popis obuhvata ...\nĐERLEK: SRBIJA UVODI NOVE MJERE, SVE BLIŽE UVOĐENJE KOVID PROPUSNICA\nBEOGRAD, 7. septembra - Državni sekretar u Minstarstvu zdravlja Srbije Mirsad Ðerlek najavio je danas da će nakon porasta broja novih slučajeva korona virusa biti donesene nove mjere i precizirao da su kovid propusnice izvjesna opcija, ali i da će biti smanjen broj ljudi na okupljanjima. On je izrazio očekivanje da će o kovid ...\nBIH, 06. septembra - "Gospodin Komšić je hrvatski predstavnik u državnom predsjedništvu, ali su ga više birali Bošnjaci nego Hrvati. Koliko je sistem kompliciran, pokazuje i činjenica da je predstavnik Hrvata Čović izgubio u sučeljavanju s Komšićem", rekao je Schmidt na skupu pod nazivom ...\nCRNA GORA, 5. septembra – „Danas smo na Cetinju svjedočili velikoj sramoti SPC i Vlade Crne Gore, sramoti nezapamćenoj u dugoj istoriji crnogorske države, i jednako tako u istoriji ukupnog pravoslavlja.Brutalnom zloupotrebom državnih resursa, prije svega vojske i policije, i potpuno neprimjerenom upotrebom sile protiv mirno ...


J.J. - Blic\nBritanski princ Hari zajedno sa suprugom Megan Markl trenutno obilazi afričke zemlje, a ovu posetu su iskoristili i za predstavljanje sina Arčija tamošnjoj javnosti. Pored toga što je ovo njihovo prvo zajedničko putovanje, čini se da je princu posebno znači i to što je ponovo dobio priliku da oda počast svojoj tragično nastradaloj majci, princezi Dajani.\nVAŠINGTON ŽESTOKO UZDRMAN Sve o skandalu koji bi mogao Trampa da BACI NA KOLENA\nDonald Tramp se suočava sa jednim od najtežih perioda u svojoj već dovoljno burnoj vladavini. Vašington je žestoko uzdrman otkako su se pojavili izveštaji koji ukazuju na to da je predsednik kontaktirao lidera strane zemlje i zahtevao da istraži Džoa Bajdena, koji slovi za verovatno najveću pretnju Trampu na predsedničkim izborima koji će se održati naredne godine.\nIako je više od mesec dana od smrti Džefrija Epstajna, čini se da interesovanje javnosti ne jenjava. Tako je u britanskim medijima ovih dana osvanula informacija da je ekscentričnom milioneru, dok je služio zatvorsku kaznu u Palm Biču, u posetu dolazila tada maloletna Nađa Marčinkova.\nPREDIZBORNA PREDSTAVA? Šta čeka Netanijahua posle izbora: Glasačima se sviđa ideja o aneksiji, ali imaju razloga za sumnju\nU kampanji koja ga je 2009. godine vratila na funkciju, aktuelni premijer Izraela je pozvao na uništenje Hamasa, militantne grupe koja kontroliše Gazu. Ispostaviće se da je nakon izbora uspeo samo u pokušajima da oslabi ovu grupu, ali je nije mogao u potpunosti eliminisati. Stoga je bilo pomalo nezgodno kada je premijer, uprkos prethodnim obećanjima, morao da napusti binu tokom predizbornog mitinga u utorak uveče na jugu Izraela, upravo u strahu od napada iz pravca Gaze. Zbog toga ne čudi što su i mediji i građani skeptični kada je reč o poslednjem obećanju premijera da će, ukoliko pobedi na izborima, pripojiti Dolinu Jordan, deo sporne Zapadne obale.\nZa ruske borce za demokratiju pobeda u kontekstu pređašnjih izbora nije stvar lošeg nastupa kandidata vladajuće Jedinstvene Rusije. Uspeh koji je u nedelju ostvaren tiče se daleko važnijih promena u zemlji: neutralisanje osećaja bespomoćnosti pred aktuelnom vlašću, piše "Politiko".+\nRastući uticaj Emanuela Makrona na Evropsku uniju postaje sve očigledniji nakon što je u utorak predsednica Evropske Komisije predstavila novi tim komesara koji je, po svemu sudeći, saglasan sa listom prioriteta Francuske.\nTurska, koja je u prethodnih osam godina bila domaćin milionima sirijskih izbeglica, iznenada je preokrenula svoju politiku, primoravši tako na hiljade ljudi da napuste svoje utočište i u pratnji policije završe na granici sa Sirijom.\nSeverna Koreja je, po svemu sudeći, spremna da nastavi dijalog sa Sjedinjenim Američkim Državama na temu denuklearizacije, saopšteno je iz ministarstva spoljnih poslova ove zemlje.


Kineski čelnici prisustvovali panel raspravama na godišnjoj zakonodavnoj sjednici\n2019-03-08 09:35:24 cricroatian\nVisoki vođe su u četvrtak prisustvovali panel raspravama s kolegama zastupnicima 13. saziva Svekineskog narodnog kongresa (SNK) na godišnjoj zakonodavnoj sjednici.\nPremijer Li Keqiang je govorio o potrebi zamjene starih pokretača rasta novima i poboljšanja dobrobiti ljudi radi unapređenja razvoja visoke kvalitete.\nPredsjednik Stalnog odbora SNK-a Li Zhanshu je pozvao na napore u pridržavanju zelenog, visoko kvalitetnog razvoja i povezivanju ublažavanja siromaštva sa strategijom ruralnog oživljavanja.\nWang Yang, predsjednik Nacionalnog odbora Svekineskog narodnog političkog savjetodavnog vijeća, je pozvao na visoko kvalitetan rad na ublažavanju siromaštva kako bi se osiguralo da nitko zaostane na putu izgradnje umjereno imućnog društva u svakom pogledu.\nWang Huning, član Sekretarijata Centralnog komiteta KPK, je rekao kako očekuje da će Šangaj nastaviti predvoditi reformu i otvaranje i podići koordinirani razvoj delte rijeke Jangce na viši nivo.\nZhao Leji, sekretar Centralne komisije za disciplinske komisije KPK, je govorio o potrebi da Tianjin iskoristi prednost razdoblja strateških prilika, poveća kapacitet za inovaciju i usredotoči se na razvoj realnog gospodarstva.\nZamjenik premijera Han Zheng je naglasio potpunu provedbu nacionalne strategije koordiniranog razvoja delte rijeke Jangce.\nv U pekinškom skijaškom izletištu održan karneval radi kraja sezone 2019-03-07 16:43:48


ČIN KOLEKTIVNE SVIJESTI: OTPAD SVINJSKOG MESA MEMORIJALNOG CENTRA POTOČARI - SREBRENICA — Bosnjaci.Net\nVrijeđanje žrtava genocida: Traži se istraga i osuda zbog vreće sa otpadom svinjskog mesa\nČIN KOLEKTIVNE SVIJESTI: OTPAD SVINJSKOG MESA MEMORIJALNOG CENTRA POTOČARI - SREBRENICA\nObjavljeno: 06. January 2019. 20:01:37\nPredsjedavajući Upravnog odbora Memorijalnog centra Srebrenica Nisvet Mujanović poziva nadležne da reaguju nakon što je nepoznata osoba sinoć ostavila vreću sa otpadom svinjskog mesa blizu Memorijalnog centra Potočari - Srebrenica.\n- Imajući u vidu da se ovih dana obilježavaju najveći pravoslavni praznici i da je praksa klanja svinja povodom praznovanja, ne očekujemo bilo kakav vid provokacija ili loših namjera komšija Srba, a što se već dešava. Poučeni iskustvom, pozivamo nadležne institucije da preventivno djeluju i ne dozvole da se na bilo koji način skrnavi prostor Memorijalnog centra. Očekujemo osudu i istragu o ovom događaju, te adekvatnu sankciju počiniocu, ma ko to bio - istaknuto je u saopćenju Memorijalnog centra.\n- Prostor koji je omeđen nišanima, za koje su majke dale članove svojih najmilijih, za nas je sveto mjesto i nećemo tolerisati bilo kakvo narušavanje i ugrožavanje ovog prostora. Lokalnu upravu pozivamo da Komunalna inspekcija i druge nadležne službe reaguju na ovaj čin, kao i za bilo kakve slične radnje i time pokažu da žele dijeliti bol s porodicama, bar u danima njihovih najsvetijih praznika. Ukoliko izostane reakcija, smatramo da je ovaj čin i njihova kolektivna svijest, - zaključili su iz Memorijalnog centra Srebrenica.


Zdravlje đaka imperativ, o otvaranju škola u dogovoru sa strukom – Borba\nKomentarišući navode u pojedinim medijima nakon gostovanja člana Ekspertskog tima Ministarstva prosvjete, nauke, kulture i sporta Martina Ćalasana u Jutarnjem programu da će škole i vrtići svoja vrata otvoriti u ponedjeljak, iz Ministarstva pojašnjavaju da je riječ o pogrešnoj interpretaciji.\n“Gostujući na Televiziji Vijesti, član Ekspertskog tima Ministarstva prosvjete, nauke, kulture i sporta Martin Ćalasan je izrazio nadu da će se škole i vrtići ponovo otvoriti iduće sedmice samo ukoliko dođe do poboljšanja aktuelne epidemiološke situacije i ukoliko to zdravstvene okolnosti dozvole. Ministarstvo je i ranije isticalo značaj povratka djece u škole, jer bi to bilo u najboljem interesu i djece i kvalitetnog obrazovanja, međutim, podrazumijeva se da je zdravlje đaka neprikosnoveni imperativ”, istakli su iz Ministarstva.\nIstovremeno, u Jutarnjem programu druge televizije državni sekretar Ministarstva zdravlja dr Borko Bajić kazao je da je totalno zaključavanje opcija koju zagovaraju Institut za javno zdravlje i resor iz kojeg dolazi, ali da se ta odluka ne može donijeti bez procjene drugih relevantnih institucija, u prvom redu ministarstava ekonomije i finansija.\nIstovremeno iznošenje suprotnih stavova dva ministartsva naišlo je juče na reakcije građana, ali i političara.\nPovodom oprečnih stavova dva Vladina resora oglasio se juče i član Glavnog odbora Socijaldemokrata Marko Rakočević.\n“Čuli smo od sekretara Ministarstva zdravlja da oni i Institut za javno zdravlje zagovaraju totalni lokdaun, dok paralelno gostuje predstavnik Ministarstva prosvjete, koji kaže da se sve škole otvaraju vjerovatno naredne nedjelje zbog “trenda broja oboljelih ovih dana”. Ne znamo na kakve pozitivne trendove misli, a očigledno ne zna ni sekretar Ministarstva zdravlja”, kazao je Rakočević ocijenivši da ovakvi ispadi samo govore o potpunoj nekoordinaciji nadležnih, zatim o mjerama koje se očigledno uopšte ne donose na osnovu preporuka struke, te novom zbunjivanju javnosti lošom javnom komunikacijom.\nDodatno smo, ističe Rakočević, čuli od predstavnika Ministarstva zdravlja da se zdravstvene mjere donose uz isključivi “amin” Ministarstva ekonomije i finansija.\n“Da prevedemo, ministri iz sfere ekonomije daju konačnu riječ o javnom zdravlju, umjesto da u njoj samo učestvuju. Sve u svemu, nastavlja se sa starom praksom koj a je Crnu Goru dovela do očajnog epidemiološkog stanja”, zaključio je Rakočević.


Reč je o osam muškaraca i jednom detetu, kod kojeg je primećen blaži oblik hipotermije, saopštila je francuska Obalska straža.\nOni su pronađeni jutros oko šest kilometara od Rta Gri-Ne i prebačeni su u Kale, oko 25 kilometara dalje na istok, gde su predati graničnim službenicima.\n"Pomorski službenici Kanala i Severnog mora upozoravaju migrante da ne prelaze Kanal, jedan od najprometnijih i najopasnijih vodenih tokova na svetu", navodi se u saopštenju, javlja "Juronjuz".\nBroj ljudi, koji pokušavaju da ilegalno uđu u Britaniju, povećan je prošle godine. Prema podacima britanskog Ministarstva unutrašnjih poslova, više od 500 migranata, većinom iz Irana, prošle godine pokušalo je da uđe u Britaniju u poređenju sa 13 iz 2017. godine. Migranti pokušavaju da uđu u Britaniju ilegalno brodovima preko Lamanša i na trajektima kao slepi putnici. Četiri krijumčara osuđena su u aprilu na 10 godina zatvora zbog ilegalnog prebacivanja migranata trajektom iz Francuske u Britaniju.


Jovanov: SZS ponovo poziva pobunu, haos i krvoproliće\nTanjug 16. septembra 2018. 13:35\nBEOGRAD – Potpredsednik Glavnog odbora Srpske napredne stranke (SNS) Milenko Jovanov optužio je opozicioni Savez za Srbiju (SZS) da ponovo poziva na „pobunu, haos i krvoproliće“, uz pomoć iz inostranstva.\n„Nakon nepunih mesec dana od kada su pozivali na državni udar i građanski rat, Đilasov, Obradovićev i Jeremićev savez je ponovio da je pobuna, haos i krvoproliće, uz mešanje stranog faktora, put kojim bi oni želeli da dođu na vlast“, izjavio je Jovanov, prenosi u saopštenju SNS.\nPrema njegovim rečima, oni su „jasno poručili i da su svesni da 60 odsto građana Srbije podržava Vučića i da na izborima ne mogu da pobede i da zato treba da se spremaju za scenario nasilnog otimanja vlasti“.\n„(Dragan) Đilas, (Vuk) Jeremić, (Boško) Obradović i ostali članovi tog putujućeg cirkusa, dakle, zamišljaju Srbiju kao banana državu kojom, uz pomoć stranaca, upravlja odnarođena hunta korumpiranih i bahatih lopuža, koju od sopstvenog naroda čuvaju policija i državna bezbednost“, rekao je Jovanov.\nOn je dodao da tu, međutim, postoji „jedan mali problem“, jer „za tu i takvu viziju Srbije moraće, uprkos njihovim snovima o državnim udarima, pobunama i krvoproliću, neko da glasa“.\nJovanov je podsetio da se „u Srbiji na vlast dolazi i dolaziće se isključivo na izborima“, a, kako je istakao, „narod je na izborima jasno pokazao da podržava i želi normalnu, uspravnu, ekonomski snažnu i uspešnu Srbiju, kakvu gradi i za kakvu se bori (predsednik Srbije i SNS) Aleksandar Vučić“.\n„Istovremeno je narod pokazao i da mu ne pada na pamet da na vlast i na svoju grbaču ponovo dovodi gomilu štetočina koja ga je opljačkala i osiromašila, dok se sama na toj muci i propasti obogatila“, zaključio je Jovanov.


Zašto Crnogorci Vladu kritikuju samo iz fotelja - 07.02.2017, Sputnik Srbija\nZašto Crnogorci Vladu kritikuju samo iz fotelja\nGrađani u Crnoj Gori retko se odlučuju da protestima zahtevaju promene vladine politike, kao što su to nedavno uradili demonstranti u Rumuniji, saglasni su u... 07.02.2017, Sputnik Srbija\n12:04 07.02.2017 (Osveženo: 03:41 26.08.2021)\nGrađani u Crnoj Gori retko se odlučuju da protestima zahtevaju promene vladine politike, kao što su to nedavno uradili demonstranti u Rumuniji, saglasni su u opoziciji i sindikalnim organizacijama.\nDok u sindikalnim udruženjima smatraju da građani zbog vladine politike stezanja kaiša imaju razloga da sami izađu na ulicu, u opoziciji smatraju da se građanski bunt ne može kanalisati bez političara.\nFunkcioner Demokratskog fronta Janko Vučinić smatra da su dešavanja u Rumuniji pokazatelj kako treba raditi.\n„Nekoliko puta, za skoro godinu dana, propuštene su izvanredne prilike da narod izađe na ulicu, da se organizuje veliki narodni bunt, protest koji bi urodio plodom“, kazao je Vučinić.\nVlada Rumunije je nakon višednevnih masovnih građanskih protesta, povukla uredbu kojom se dekriminalizuju prekršaji u vezi sa zloupotrebom vlasti, u kojima iznosi ne prelaze 44.000 evra. Protesti su nastavljeni i nakon toga, a građani su tražili smenu Vlade.\nIstičući da su građani u Crnoj Gori imali razloga da izraze nezadovoljstvo na ulicama, predsednik Unije slobodnih sindikata Srđa Keković tvrdi da je njihov odziv na protestima ispod očekivanja. Keković podseća da su povod za proteste trebalo da budu odluke Vlade Crne Gore premijera Duška Markovića da umanji minuli rad i naknade majkama sa najmanje troje dece, da odloži primenu isplate dečijeg dodatka, da poveća cenu goriva…\n„Verujemo u taj trenutak, radimo za taj trenutak i verujemo da će se ubrzo desiti“, istakao je on.\nKeković je pre pet godina predvodio građanske proteste zbog odluke tadašnje Vlade Igora Lukšića da poveća cene električne energije, nakon čega su premijeru ispostavljeni zahtevi da podnese ostavku. Unija je tada proteste organizovala sa Mrežom za afirmaciju nevladinog sektora (MANS) i Studentskom unijom, nakon čega su pozvali da se svakodnevnim protestnim šetnjama priključe i opozicioni poslanici i da napuste Parlament.\nDok Keković insistira da proteste mora da organizuje civilni sektor, a ne da ih organizuju političke stranke, Vučinić, koji je nakon protesta iz Unije sindikata prešao u Demokratski front, tvrdi da „sindikati ne mogu da beže toliko od politike“. On smatra da građanski protesti mogu da budu organizovani, navodeći da 39 poslanika opozicije, uz podršku sindikata i NVO, treba da izvede narod na ulice.\n„Naročito posle ovih vladinih mera štednje, koje su bile prvenstveno udar na one koji najmanje imaju, građani očekuju organizaciju i da ih neko pozove da dođe do promena“, tvrdi Vučinić.\nPrema njegovim rečima, sazrelo je vreme za nešto što bi trebalo da bude slično protestima u Rumuniji, ali da u Crnoj Gori nema bunta.\n„Danas u Crnoj Gori postoji taj građanski muk, prvenstveno zbog vrlo teške materijalno situacije većine građana“, kazao je on.


Uhapšen muškarac iz BiH zbog izrade i unošenja kompujetskih virusa i pranja novca - BDC\nPolicijski službenici Odjeljenja za visokotehnološki kriminalitet Uprave kriminalističke policije Ministarstva unutrašnjih poslova RS-a sa partnerskim agencijama za sprovođenje zakona iz Velike Britanije realizovali su međunarodnu akciju usmjerenu na osobe koje vrše izradu i unošenje kompjuterskih virusa.\n– Nakon višemjesečne istrage u okviru koje su identifikovana lica koja su kreirala maliciozne programe, te iste distribuirali putem specijalizovanih platformi na internetu, uz saglasnost Okružnog javnog tužilaštva u Doboju, a po naredbi Osnovnog suda u Doboju, uhapšen je R.P. iz Stanara – saopćeno je iz MUP-a RS.\n– Pretresom stambenih i drugih prostorija koje koristi lice R.P. u Stanarima pronađeno je i oduzeto više komada različitih mobilnih telefona, računara, tablet, više komada prenosnih memorija, SIM kartica različitih telekom operatera iz Evrope i svijeta, uplatnice, isplatnice i evidencije koje se mogu dovesti u vezu sa predmetnim krivičnim dijelima, kao i novac u iznosu oko 37.000 KM u raznim apoenima konvertibilnih maraka i eura. Takođe je izvršeno blokiranje bankovnog računa na kojem se nalazi oko 46.000 KM – saopćeno je iz MUP-a RS.\nIstragom je utvrđeno da je osumnjičeni zajedno sa osobama s područja istočne Evrope vršio unošenje kompjuterskih virusa oštećenima sa područja Velike Britanije, SAD i drugih zemalja zapadne Evrope i svijeta, sa svrhom kreiranja mreže zaraženih računara -“Botnet” nakon čega su kontrolisanom upotrebom mreže zaraženih računara vršili napade -DDoS, Ransomware, u cilju sticanja protivpavne imovinske koristi.\nPrevious articlePandemija u BiH: U protekla 24 sata preminulo šest osoba, 92 novozaraženih\nNext articleSkoro 100.000 blokiranih računa, u problemima trgovine, ugostiteljski objekti, razna udruženja, fondacije…


Srbija protiv Španije u Fed kupu\n– June 3, 2015Posted in: Glavne vesti\nTeniserke Srbije igraće u Svetskoj grupi II Fed kupa protiv Španije, odlučeno je žrebom koji je održan na Rolan Garosu. Srbija je u Svetsku B grupu stigla pobedom nad Paragvajom, dok je Španija opstanak izborila trijumfom nad Argentinom.\nGlavni aduti Španije su Karla Suares Navaro (8. na WTA), Garbinje Muguruza (20), Lara Aruabarena (79), Silvija Soler-Espinosa (97), Lurdes Dominges Lino (114), a ima još par igračica koje su odlične u dublu.\nDok je najveći uspeh Fed kup tima Srbije plasman u finale 2012, Špankinje su pet puta bile šampionke. Trenutno se nalaze na 16. mestu Fed kup liste, dok je Srbija na 10. poziciji. Srbija će tako na domaćem terenu dočekati Španiju, a ostale parove čine Slovačka – Australija, Kanada – Belorusija i SAD – Poljska.\nU Svetskoj grupi Fed kupa 2016. godine će se sastati Rumunija – Češka, Nemačka – Švajcarska, Francuska – Italija i Rusija – Holandija. U ovogodišnjem finalu koje se igra sredinom novembra sastaće se Češka i Rusija\nPosted June 3, 2015 at 11:56 PM\nFin žreb skroz!


17-05-2019 08:13 Svet Planeta\nDva ratna broda američke mornarice, naoružana krstarećim raketama "Tomahavk", ušla su u Persijski zaliv nakon udarne grupe brodova pored obale Omana, za vreme dok Vašington stalno optužuje Teheran za planiranje napada na "američke interese".\nRaketni razarači "Gonzalez" (DDG-66) i "Mekfol" (DDG-74) ušli su Ormuski moreuz u četvrtak popodne, izvestio je američki pomorski institut (USNI). NJihova plovidba nastavljena je “bez izazova” ili “uznemiravanja” od strane Revolucionarne garde Irana, uprkos vrelim napetostima između Teherana i Vašingtona, navode izvori iz odbrane.\nDva razarača sada su u neposrednoj blizini drugih američkih ratnih brodova u regionu koje je Vašington uputio ranije ovog meseca kako bi se uhvatili u koštac s onim što su Sjedinjene Američke Države nazvale "pojačanom iranskom spremnošću za obavljanje ofanzivnih operacija protiv američkih snaga i naših interesa". Još uvek nije ponuđen nikakav dokaz koji bi podržao te tvrdnje.\nUdarna grupa brodova na čelu sa nosačem aviona "Abrahamom Linkolnom" (CVN-72) sa strateškim bombarderima, spremna je kod obale Omana, dok je amfibijski jurišni brod "Kirsardž" u četvrtak bio kod obale Ujedinjenih Arapskih Emirata. B-52 bombarderi su takođe započeli svoje vazdušne operacije iz američke baze u Kataru, dok Vašington nastavlja da nagomilava svoje snage.\nDok SAD i dalje insistiraju na tome da ne traže rat s Iranom, u sredu je Stejt department naredio evakuaciju osoblja iz američke ambasade u Bagdadu i konzulata u Erbilu. Ako bi SAD pokrenule vojni napad s mora, USNI navodi da bi “najbolje to mogao učiniti izvan Persijskog zaliva” da bi američku mornaricu držao dalje od dometa iranskih protivbrodskih projektila.\nTeheran, koji je nazvao američko zveckanje oružjem "psihološkim ratom", navodi da je Iranska Republika spremna da se brani od svakog agresivnog čina, ali da rat sa SAD i njihovim saveznicima ne smatra "opcijom".\n"Nismo zainteresovani za eskalaciju napetosti u našem regionu, jer ako nešto krene naopako, svi će izgubiti, uključujući Iran, uključujući SAD, uključujući sve zemlje u regionu", saopštio je iranski ambasador u Ujedinjenim nacijama Madžid Taht Ravanči.\n„Bežanija“ iz Iraka nagoveštava veliki sukob u režiji Amerike. Više o tome čitajte OVDE.


Saradnja sa EP važna za integracije u EU | EUME\nNaslovnica Info Press info Saradnja sa EP važna za integracije u EU\nSaradnja sa EP važna za integracije u EU\nSaradnja Evropskog parlamenta sa svim društveno-političkim subjektima u procesu demokratizacije i ekonomskog razvoja Crne Gore od velike je važnosti za kvalitetniji i brži proces integracija, ocijenili su politički direktor Pozitivne, Aleksandar Ražnatović i zastupnica EP, Teri Reintke.\nReintke, koja je član parlamentarne delegacije EP za Crnu Goru, i Ražnatović sastali su se tokom boravka u Zagrebu, povodom 22. Kongresa Evropske partije Zelenih.\n„Osvrćući se na političku situaciju u Crnoj Gori i regionu, sagovornici su istakli značaj EP u procesu intenziviranja integracija u Evropsku uniju. Ražnatović i Reintke su saglasni da je u tom pravcu neophodno ubrzati reforme sa akcentom na vladavinu prava i borbu protiv korupcije“, saopšteno je iz Pozitivne Crne Gore.\nRažnatović je, kako se navodi, sa Reintke razgovarao o sve većem problemu iseljavanja stanovništva sa sjevera Crne Gore i upoznao je sa rješenjima za ravnomjerni regionalni razvoj, koje će Pozitivna predložiti parlamentu u cilju zaustavljanja daljeg iseljavanja.\nOn je, dodaje se, upoznao zastupnicu EP sa predlogom Pozitivne o izmjenama Zakona o eksproprijaciji kojim se, kako je saopšteno iz Pozitivne, štiti interes građana i privatne svojine.\nNavodeći kao pozitivan primjer Solanu iz Ulcinja, sagovornci su se saglasili da je za kvalitetniji i brži proces integracija od velike važnosti uticaj i saradnja EP sa svim društveno političkim subjektima u procesu demokratizacije i ekonomskog razvoja Crne Gore i regiona uopšte.


MEĐUNARODNI OLIMPIJSKI KOMITET dobio još jedno sedište - Prozori + Vrata\nEnergetska efikasnost MEĐUNARODNI OLIMPIJSKI KOMITET dobio još jedno sedište\nMeđunarodni olimpijski komitet dobio je novo sedište u Švajcarskoj. Naime, „Olympic House“ se nalazi u Lozani, na obalama Ženevskog jezera, u blizini dvorca iz 18. veka. Zgradu karakteriše atraktivna zastakljena fasada, a ona se može pohvaliti i održivim dizajnom, uključujući sakupljanje kišnice, solarne ploče i upotrebu recikliranih materijala. Projekat je uradila firma 3XN, ali sa delom učešća lokalne firme IttenBrechbühl.\nOčekivano, dizajn fasade odaje počast olimpijskom duhu i reflektuje posvećenost transparentnosti. Dinamična i talasasta forma, koja izgleda drugačije u zavisnosti od ugla posmatranja imala je nameru da prenese energiju sportista u pokretu. Inače,„Olympic House“ je simbol MOKa, ali u isto vreme mora da funkcioniše i kao radno mesto. Zbog ove činjenice unutrašnjost je fleksiblno organizovana i podrazumeva kancelarije koje se mogu rekonfigurisati ukoliko je potrebno. Veliko i impresivno centralno stepenište upućuje na olimpijske krugove i povezuje svih pet spratova kroz centralni atrijum.\nEksterijer zgrade MOK-a u Švajcarskoj\n„Olympic House“ dobila je sertifikat LEED Platinum što su, ustvari, standard zelene gradnje, zatim standard održive gradnje i standard za energetski efikasne zgrade Minergie P.\nNeke od značajnijih održivih karakteristika uključuju veliki niz solarnih panela na krovu koji smanjuju potrebe za električnom energijom koja se koristi sa mreže, dok se sistem za prikupljanje kišnice koristi za navodnjavanje i ispiranje toaleta. Sistem pumpnih stanica crpi vodu iz obližnjeg Ženevskog jezera na dubini od 60m kako bi se održala prijatna temperatura u unutrašnjosti, a ugrađene su i toplotne pumpe.\nPrethodni tekstNovi plan promena na Savskom jezeru\nSledeći tekstProzorskom sustavu profila poduzeća Deceuninck dodijeljeno priznanje


Maradoni kupatilo po meri na SP – Nadlanu.com\nMaradoni kupatilo po meri na SP\nMILANO, 24. maja 2010. (Beta) – Fudbalski savezi zemalja učesnica Svetskog prvenstva u Južnoj Africi postavili su brojne zahteve u vezi s boravakom svojih sportista na Mondijalu od kojih su neki najblaže rečeno bizarni – poput postavljanja specijalne wc šolje za Maradonu.\nTako su nedelju dana pred dolazak argentinskog tima u sportski centar Univerziteta u Pretoriji, predstavnici FS Argentine tražili da se u kupatilu u sobi trenera Diega Armanda Maradone sanitarije zamene “modernijim i praktičnijim” modelima.\nU Maradoninom kupatilu, piše list, naći će se dve kade, dva nova lavaboa, nove slavine, specijalna wc šolja visoke tehnologije sa daskom koja ima grejanje i elektronski bide sa tri brzine mlaza vode kojeg trener ne želi da se odrekne ni tokom trajanja Mondijala.\n“Argentinski funkcioneri uložili su primedbu jer lavabo i daska wc šolje nisu odgovarali Maradoninim standardima“, rekao je predsednik Univerziteta u pretoriji Kolin Stijer za afrički list Sandej tajms.\nMaradonino kupatilo nije jedini zahtev koji je imao FS Argentine. Zvaničnici tog saveza tražili su i da za igrače bude obezbeđeno šest “Sonijevih” plejstejšna i da zidovi soba u kojima će boraviti budu okrečeni u belo.\nArgentinci su tražili i da uz obroke dobijaju najmanje 14 različitih vrsta salata, za večeru najmanje tri tipa sosa za špagete i ne manje od tri dezerta, a da im sladoled bude na raspolaganju 24 sata dnevno.\nI drugi timovi imali su neobične, iako skromnije, zahteve.\nBrazilci su zahtevali da temperatura vode u bazenu hotela u kojem će boraviti bude tačno 32 stepena, dok Meksikanci u Južnu Afriku dolaze u pratnji sveštenika koji će za njih držati službe u jednoj crkvi u blizini Johanesburga.\nItalijani na Svetsko prvenstvo nose svoje sprave za teretanu i špagete “made in Italy”.\nPredstavnici hotela u kojem će boraviti Italijani naveli su i da je za tim Marčela Lipija postavljen specijalan optički kabl koji će im omogućiti de gledaju italijanske televizijske kanale.\nSlovačka reprezentacija bila je skromnija, pa je tražila samo da im se obezbedi par stolova za stoni tenis i pikado.


Nagrada za kampanju Birajmo šta gledamo | roditelji.me\nGlobalno udruženje medijske pismenosti, koje vodi UNESCO u saradnji sa Alijansom civilizacija Ujedinjenih nacija i međunarodnom mrežom univerziteta, dodijelilo je nagradu medijske pismenosti predstavništvu UNICEF-a u Crnoj Gori za kampanju Birajmo šta gledamo i inicijativu UNICEF-ovih volontera – mladih reportera.\nKako navode iz UNICEF-a Crna Gora, preko 70 inicijativa medijske pismenosti iz cijelog svijeta se takmičilo za ovu prestižnu nagradu koju su prethodnih godina dobili Sorbona Univerzitet u Parizu, Centar medijske pismenosti SAD-a, Centar medijske pismenosti u Kanadi, itd.\n„S ponosom smo primili ovu nagradu. Ovo je druga kampanja UNICEF-a u Crnoj Gori koja je dobila međunarodnu nagradu – prije tri godine to je bio slučaj sa kampanjom Govorimo o mogućnostima. Crna Gora je mala zemlja u kojoj UNICEF uspješno sprovodi inovativne inicijative poput mladih reportera i radujemo se što su one prepoznate kao globalni modeli dobre prakse“, ističe šef predstavništva UNICEF-a u Crnoj Gori Osama Kogali.\nNagradu je na otvaranju Globalne konferencije medijske pismenosti, čiji su domaćini Univerzitet u Geteborgu i Švedski nacionalni komitet UNESCO-a, u ime UNICEF-ovog tima u Crnoj Gori primila koordinatorka za komunikacije Jelena Perović.\nOna je na konferenciji predstavila ključne nalaze istraživanja kampanje medijske pismenosti u Crnoj Gori i njene dosadašnje rezultate.\n“Aktivno učešće mladih i naučna zasnovanost njihovih aktivnosti u kampanji medijske pismenosti ključni su faktori uspjeha koji su doprinijeli da UNICEF Crna Gora dobije prestižnu globalnu nagradu medijske pismenosti ove godine”, kazali su iz UNICEF-a Crne Gore.\nNavode da je ove godine ukupno šest inicijativa dobilo ovu nagradu, a pored UNICEF-a Crne Gore, nagrađeni su naučni časopis medijske pismenosti Comunicar iz Španije, NewsWise inicijativa medijske pismenosti za djecu uzrasta 9-11 godina koja se sprovodi u Velikoj Britaniji uz podršku Guardian Fondacije i Google, eskperti medijske pismenosti Frank Baker i Alexander Fedorov i Palestinsko udruženje mladih Pyalara.\nUNICEF-ovi volonteri – mladi reporteri ključni su glasnogovornici kampanje medijske pismenosti Birajmo šta gledamo koju su UNICEF i Agencija za elektronske medije pokrenuli u Crnoj Gori u februaru 2018. godine u cilju promocije medijske pismenosti među roditeljima i djecom, unapređenjem kvaliteta izvještavanja medija o pitanjima koja se tiču prava djeteta i poboljšanjem kvaliteta medijskih programa za mlade u Crnoj Gori.\nKako navode iz UNICEF-a Crna Gora, svaki drugi građanin Crne Gore do sada je primijetio ovu kampanju i njihove volontere – mlade reportere.


Medicinski fakultet ponudio posao mladom istraživaču iz Japana - Medicinski fakultet\nMedicinski fakultet ponudio posao mladom istraživaču iz Japana\nRadovan Kukobat završio je osnovne i master studije na Tehnološkom fakultetu Univerzitetu u Banjoj Luci. Doktorske studije nastavlja u Japanu na Univerzitetu Šinšu u Naganu, gdje kao izvanredan student stiče naziv Doktor inženjerskih nauka.\nPod mentorstvom profesora Kacumija Kaneko (Katsumi Kaneko) odbranio je doktorsku disertaciju na temu „Dizajn disperzanata pomoću sol-gel hemije za jednozidne ugljenične nanotube i njihova potencijalna primjena“.\nNakon devet godina istraživačkog rada i 15 objavljenih radova u prestižnim indeksiranim časopisima, Radovan se vraća u Banja Luku. Svoju naučnu karijeru nastaviće na Medicinskom fakultetu Univerziteta u Banjoj Luci u Centru za biomedicinska istraživanja, kao i na poziciji stručnog saradnika na studijskom programu farmacija. U Centru za biomedicinska istraživanja, Radovan će se baviti ispitivanjem alumino-silikatnih materijala i mogućnostima njihove primjene u famaceutskim proizvodima. U narednih deset dana predviđeno je i svečano potpisivanje Ugovora, kojim će Radovan stupiti u radni odnos na Medicinskom fakultetu.


POSJETA DRAŽVNOJ AGENCIJI ZA RAD I ZAPOŠLJAVANJE - JU Služba za zapošljavanje ZE-DO kantona\nPOSJETA DRAŽVNOJ AGENCIJI ZA RAD I ZAPOŠLJAVANJE\nadmin in Obrasci 20. 04. 2016.\nZa direktora/ravnatelja JU Službe za zapošljavanje ZDK, Marinka Kelavića i njegove suradnike jučer ( utorak ) upriličen je prijem u Agenciji za rad i zapošljavanje BiH. U jednosatnom razgovoru predstavnici naše Službe su iznijeli svoje konkretne ideje i prijedloge na unapređenju politike upošljavanja i na žurnom provođenju novih zakonskih izmjena glede zdravstvenog osiguranja i vođenja evidencije neuposlenih osoba. Isto tako, ukazana je i potreba na iznalaženju povoljnijih uvjeta rada neuposlenih osoba iz FBiH u inozemstvu.\nDirektor Agencije Muamer Bandić je upoznao predstavnike Službe za zapošljavanje ZDK o svim aktivnostima koje trenutno provodi Agencija za rad i zapošljavnje BiH te o naporima koje Agencija poduzima na iznalaženju boljih zakonskih okvira za primjenu novih metoda upošljavanja i vođenja službenih evidencija neuposlenih osoba u BiH.\nNa sasatanku je dogovorena i bolja buduća suradnja sa svim službamam za zapošljavanje u FBiH, koju Agencija već ima sa Federalnim zavodom za zapošljavanje.\nDirektori Bandić i Kelavić su izrazili spremnost da, po uzoru na zapadnoeuropske zemlje, u narednom periodu razrade ideju o primjeni novih i efikasnijih metoda rada u našim službama za zapošljavnaje koju bi, eksperimentalno, prvo primjenili na Službi za zapošljavnje ZDK.


Obavještenje o preuzimanju otpadnih ulja\nObavještavamo Vas da Rafinerija ulja Modriča može na ekološki prihvatljiv način zbrinjavati otpadna ulja u skladu sa dozvolom resornog ministarstva Republike Srpske. Otpadna ulja preuzimamo bez finasijske naknade. Neophodno je da otpadna ulja koja posjedujete zadovoljavaju fizičko-hemijske karakteristike koje smo propisali uslovima prijema kako bi se mogla obrađivati u našem proizvodnom precesu. Otpadna ulja preuzimamo od privrednih društava, od fizičkih lica nismo u mogućnosti preuzimati otpadna ulja.\nOtpadna ulja upakovana u IBC kontejnere od 1 m3 Rafinerija ulja Modriča od lokacije vlasnika do svog skladišta prevozi sopstvenim prevoznim sredstvom koje ispunjava zakonske propise za prevoz ovog otpadnog materijala. Minimalna količina otpadnog ulja za koju Rafinerija ulja Modriča organizuje sopstveni prevoz je 1 tona. Za otpadna ulja koja nisu upakovana u odgovarajuću ambalažu prevoz se vrši autocisternama, a prevoz do Rafinerije ulja Modriča organizuje vlasnik otpadnih ulja o svom trošku.\nSa privrednim društvom koje posjeduje otpadna ulja saradnju bi ozvaničili ugovorom o preuzimanju otpadnih ulja, a sva količina otpadnih ulja koju preuzmemo bila bi dokumentovana i potvrđena s naše strane u skladu sa zakonskom regulativom iz ove oblasti.\nSve Vaše prijedloge, nejasnoće i pitanja u vezi preuzimanja otpadnih ulja možete uputiti na sljedeće kontakte:\ne-mail: info@modricaoil.com, borislav@modricaoil.com\nKontakt telefoni: +387-53-822-328, +387-53-810-111 локал 328.\nObavještenje o licitaciji za sticanje prava na potpisivanje ugovora o kupoprodaji motornih vozila\nObavještenje: Pokrenut postupak za dostavljanje ponuda za zakup poslovnih prostora


U Varvarinu obeležen Dan opštine | RTK\nPolaganjem venaca u Spomen parku Sastavci i Svečanom sednicom skupštine, opština Varvarin obeležila je svoj dan.\nNa današnji dan 23. septembra 1810. godine na Varvarinskom polju dogodila se jedna od najvažnijih bitaka za slobodu srpskog naroda. Polaganjem venaca opštinskog rukovodstva i direktora Javnih preduzeća i ustanova i svečanom sednicom u velikoj sali Narodne biblioteke, ove godine bez zvanica i prijatelja, uz poštovanje svih preporučenih mera tokom kovid pandemije, obeležen je dan opštine. Svečanu sednicu otvorio je predsednik Skupštine, Vojkan Pavić.\n-Ovo je dan kada se sumiraju rezultati iz predhodnog perioda a između dve sednice donete su i važne odluke koje će uticati na prosperitet i razvoj opštine. Pred nama su izazovi i neizvesnost a jedina briga je očuvanje zdravlja stanovnika opštine, rekla je pored ostalog i podsetila na realizovane i započete aktivnosti u predhodnoh godinu dana, i iznela planove za naredni periodu predsednica Violeta Lutovac Đurđević.\nPlakete opštine Varvarin za izuzetno dostignuće i rezultate u radu ostvarenom u oblasti zdravstva i u oblasti poljoprivrede dodeljene su Domu zdravlja Doktor Vlastimir Godić i poljoprivrednom gazdinstvu Arsić Bačina. Zahvalnice su dobili za dobrovoljno davanje krvi Adam Godić, poseban doprinos i pomoć sugrađanima tokom vanrednog stanja- radnik Crvenog krsta Ljiljana Arsić, za uzorno, hrabroi odlučno izvršavanje zadataka u odbrani otadžbine, vojnik sa Košara Milan Pavlović, nesebično zalaganje i pomoć meštanima mesne zajednice Bošnjane tokom vanrednog stanja-udruženje žena Dar Bošnjane, za doprinos u razvoju sporta Fudbalski klub Orašje i Milan Jocić. Učenici generacije škola u Opštini, nosioci dipolome Vuk karadžić, osvajači nagrada na republičkim takmičenjima, i nastavnici mentori učenika osnovne škole Jovan Kursula, koja danas obeležava svoj dan i srednje, nagrađeni su novčanim nagradama kao i zaslužni pojedinci za doprinos u razvoju poljoprivrede i protivgradni strelci, koje će im naknadno biti uručene. naknadno.\nObeležavanju Dana opštine Varvarin prisustvovali su članovi opštinskog veća, odbornici, direktori javnih preduzeća i ustanova.\nPrethodno : Dva gola za mali fudbal za fudbalski klub u Dvoranu\nSledeće : Vučić u obraćanju Generalnoj skupštini Ujedinjenih nacija


Foto: amandatrivizas / Instagram\nMalo za ličnu promociju, a malo i za zaradu pošto Meksikanku koja živi u SAD prati skoro milion ljudi na društvenoj mreži Instagram.\nSem toga, Amanda je doslovno ušla u industriju filmova za odrasle pošto je jedan, privatan, objavila zajedno sa čuvenim reperom Tajgom.\nTrivizasova je jedna od najpopularnijih dama i na čuvenom sajtu za odrasle koji funkcioniše plaćanjem pretplate za gledanje provokativnog sadržaja, a Meksikanka na njemu neretko pokazuje svoje obline bez garderobe.\nNešto slično čini i na Instagramu gde su stvari ipak shodno pravilnikom socijalne mreže, "prikrivenije".\nDžonatan dos Santos koji je nekadašnji partner Amande Trivizas je danas fudbaler Los Anđeles Galaksija, bio je jedan od najvećih talenata tog dela sveta i dete Barselone zajedno sa rođenim bratom Đovanijem.


U junu ove godine navršilo se deset godina od smrti francuskog modnog genija, Iva Sen Lorana. Povodom te godišnjice u subotu, 15. septembra u 18 časova u Jugoslovenskoj kinoteci u Uzun Mirkovoj 1 biće prikazan francuski film „Yves Saint Laurent“ u režiji Žalila Lespera. Film je premijerno prikazan 2014. godine na Berlinskom filmskom festivalu, a srpsku premijeru imao je iste godine na Merlinka festivalu u Beogradu. Glavni glumac Pjer Nine osvojio je nagradu Cezar za ulogu u ovom filmu, kao i Kristalnu nagradu koju dodeljuju francuski novinari.\nFilm počinje da prati mladog Sen Lorana koji u januaru 1958. godine prima poziv da nadgleda legendarnu parisku modnu kuću koju je osnovao nedavno preminuli Kristijan Dior. Sve oči bile su uprte u ovog mladog asistenta kada je predstavio svoju prvu kolekciju za „Dior“ i odmah se uzdigao do elitne klase visoke mode. Tokom ove revolucionarne revije koja je svima oduzela dah, imao je susret sa sudbinom kada je upoznao Pjera Beržea, mecenu umetnika, buduću ljubav njegovog života i dugogodišnjeg poslovnog partnera. Tri godine kasnije njih dvojica su osnovali kompaniju „Yves Saint Laurent“, koja je naglo postala jedna od najvećih modnih sila na svetu. Film je ujedno i zanosna priča o stvaranju ikone i svedok snage postojane ljubavi.


Od bronze do challengera uz Vip Gaming Prepaid karticu - Muški magazin - trendovi, fitness, lifestyle, saveti, devojke... `\nJedinstvena Gaming prepaid kartica na kojoj dobijate RP (Riot Points) daje vam mogućnost kupovine heroja, skinova i svih ostalih dodataka za ovu čuvenu igricu. Prilikom regularne dopune kredita dodaju se RP (Riot Points), a dopunom od 500 ili više dinara korisnici dobijaju 350 RP poena.\nPored toga, svi budući korisnici samom kupovinom prepaid kartice dobiju 350 RP poena, kao i 4GB interneta za surfovanje, koji važe sedam dana od datuma aktivacije. Ukoliko vam je potrebno još RPeva, mogu se kupiti u okviru dodatka, bez obzira da li ste prepaid, postpaid, Sigurica ili korisnik u okviru Vip online tarife.Dodatak u vrednosti od 350 dinara donosi 350 RP, dok onaj od 750 dinara donosi 750 RP poena, a možete ih nabaviti na tri načina:\nViše informacija o ovoj specijalnoj gejmerskoj ponudi dostupno je na vip.rs/vip.\nPROČITAJTE SLEDEĆI TEKST: Pokemon Go je najopasnija igrica


24sata.info - U torbi nije bilo 40.000 eura: Preokret u priči o "poštenom pronalazaču" sa aerodroma\nU torbi nije bilo 40.000 eura: Preokret u priči o "poštenom pronalazaču" sa aerodroma\nAutor T. C. 13. 03. 2018. • 13:26\nPriča o Siniši Dabiću, radniku Aerodroma "Nikola Tesla" koji je prije desetak dana pronašao i vratio torbu sa većom količinom deviza, "zapalila" je društvene mreže. Sada se oglasila i J. Š., sestra mladića koji je zaboravio torbu na aerodromu, uz napomenu da u "priči ima nekoliko netačnosti".\nSiniša Dabić / 24sata.info\n"Ja bih baš voljela da imam tih 40.000 eura o kojima on priča, ali ne želim da mi nakon njegove izjave neko upadne u kuću i da me opljačka zbog para koje nemam. Sad se bojim za svoju bezbjednost", rekla je J. Š.\nOna tvrdi da u torbi nije bilo 40.000 eura.\n"Moj brat radi u inostranstvu po tri mjeseca, i ovaj put se vraćao sa takvog putovanja. Kada je sletio, skupili smo stvari i krenuli ka parkingu, a onda ubrzo shvatili da nedostaje torba sa laptopom, u kojoj je i novčanik. Ja sam se odmah dosjetila da pozovem Komunalnu policiju, a brat je rekao: 'To mora da je neko već uzeo, neću ni da se vraćam, radio sam tri mjeseca za džabe'", kaže sestra mladića koji je izgubio novac.\n"U novčaniku je bilo oko 1.000 dolara i nešto više od 5.000 eura, sve u novčanicama od po 50 eura. Ne znam odakle tom čovjeku da je u torbi bilo 40.000 eura. Uostalom, nije ni imao vremena da prebroji novac, jer smo i mi odmah stigli. Sve ukupno je trajalo možda pet ili deset minuta. Ona tvrdi da je netačno i to da je prvobitno odbio ponuđenu čast. Zahvalna sam što nam je sačuvao novac, ali zbog višestruko preuveličane sume, sada se plašim da bi neko mogao da napadne mene i moje dijete, a brat je već otišao na naredno putovanje", ističe J.Š.\n"Takođe, nije istina da moj brat živi u Norveškoj, on čak i nije bio u Evropi. Takođe, rođendan mu nije 10. marta, već u avgustu", priča ova šokirana djevojka.


UDG :: Humanističke studije\nProf. dr Dragan Đukanović\nDragan Đukanović je doktorirao je na Fakultetu političkih nauka Univerziteta u Beogradu 2006. godine. Na Alternativnoj akademskoj obrazovnoj mreži (AAOM) u Beogradu 2002. godine stekao je specijalističko obrazovanje u okviru smera Evropske studije.\nZaposlen je kao vanredni profesor na Fakultetu političkih nauka Univerziteta u Beogradu. Od 2001. do 2017. godine bio zaposlen u Institutu za međunarodnu politiku i privredu u Beogradu gde je obavljao i funkciju pomoćnika direktora za naučno-istraživačku delatnost. U brojnim domaćim i inostranim naučnim i stručnim časopisima je tokom protekle decenije objavio više desetina radova iz oblasti balkanoloških studija i spoljne politike Srbije i država regiona. Takođe, učestvovao je i u realizaciji petnaestak projekata u okviru nevladinog sektora (Evropski pokret u Srbiji, ISAC fond, Centar za regionalizam, Centar za spoljnu politiku, itd.). Gostovao je kao predavač na više evropskih univerziteta.\nBio je glavni i odgovorni urednik naučnog časopisa Međunarodna politika (2008–2017), a danas je potpredsednik Centra za spoljnu politiku (2011–) i Foruma za međunarodne odnose Evropskog pokreta u Srbiji (2014–).\nNa Humanističkim studijama je angažovan na predmetima Uvod u međunarodne odnose, Međunarodna bezbjednost i Teorije međunarodih odnosa i spoljne politike.\nSDM - Savremena diplomatija\nSTMOIEI - Savremene teorije međunarodnih odnosa i evropskih integracija\nUMO - Uvod u međunarodne odnose (Bezbjednost, Međunarodni odnosi i diplomatija, Evropske studije)\nUUSPA - Uvod u spoljnopolitičku analizu (Međunarodna bezbjednost, Međunarodni odnosi, Evropske politike)


Istorijat za godinu 2009.\nŠampion Premijer lige u sezoni 2008/09 je HŠK “ Zrinjski”, dok su titulu u ženskoj konkurenciji osvojile SFK “2000 Sarajevo”.\nPobjednik Kupa Bosne i Hercegovine u muškoj konkurenciji je FK Slavija, a u ženskoj SFK 2000 Sarajevo.\nU omladinskim kategorijma prvaci BiH su pioniri FK “Borac” Banja Luka, kadeti NK”Široki Brijeg” i juniori NK “Čelik” Zenica, dok su najbolji u Kup-u bili juniori HŠK “Zrinjski” Mostar.\nNaši predstavnici Zrinjski u Ligi prvaka, Široki Brijeg, Slavija i Sarajevo u UEFA Evropa Ligi eliminisani u drugom i trećem pretkolu, te plej-ofu.\nU organizaciji N/FSBiH u našoj zemlji je održan kvalifikacioni trunir “U-19”za Evropsko prvenstvo 2009/10 (grupa 7), na kome je kao prvoplasirana selekcija BiH obezbijedila nastup u Elitnom krugu kvalifikacija.\nReprezentacija “U-17” je uspjela da u kvalifikacijama za EP održanim u Velsu prođe u Elitni ciklus kvalifikacija za plasman na ovo takmičenje, kao i ženska “U-19” selekcija.\nU kvalifikacijama za SP “A” reprezentacija BiH je zauzela drugo mjesto u grupi 5, čime je obezbijedila plasman u baraž. To je do sada najveći uspjeh “A” reprezentacije u kvalifikacijama. U obje utakmice baraža naša reprezentacija je poražena sa 1:0 od selekcije Portugala.


6. novembar 2019 - JCI Novi Sad u saradnji sa Telenor fondacijom pokrenuo je projekat „Heroji reciklaže“ sa ciljem da poveže ulične sakupljače sekundarnih sirovina (pet ambalaže, kartona, stakla i ostalog) i građane Novog Sada kako bi se povećao procenat količine otpada koji završava u procesu reciklaže.\nTelenor treću godinu za redom učestvovao na UNICEF-ovom „Fer-Plej“ turniru\nTelenor tim, podržan od strane Telenor fondacije, već treći put je učestvovao na UNICEF-ovom tradicionalnom „Fer-Plej“ turniru u basketu koji je održan u Beogradu i Novom Sadu.\nTelenor fondacija je i ove godine podržala konferenciju „CSR Srbija 2019 – Pioniri društvene odgovornosti“ koja je održana 30. maja u hotelu Holiday Inn u Beogradu i tom prilikom okupila veliki broj kompanija koje posluju na društveno – odgovoran način.\nTelenor na humanitarnom turniru u malom fudbalu BELhospice\nTurnir je održan na terenima Fudbalskog Saveza Srbije u Staroj Pazovi, a naš tim osvojio je drugo mesto.\nVeliki broj zaposlenih u Telenoru prisustvovalo je uskršnjoj humanitarnoj izložbi štićenika „Centra za smeštaj i dnevni boravak dece i omladine ometene u razvoju“ održanoj juče u prostorijama kompanije. Izložba je bila prodajnog karaktera i sav prikupljen novac biće upotrebljen za kupovinu novih materijala za radionice centra.


SAD negiraju tvrdnje Grčke i Izraela da Turska trguje s DAEŠ-om - Sputnjik Srbija\n22:38 24 Februar 2021\nSAD negiraju tvrdnje Grčke i Izraela da Turska trguje s DAEŠ-om\n21:59 27.01.2016 (osveženo 22:00 27.01.2016) Preuzmite kraći link\nSjedinjene Američke Države se ne slažu sa saopštenjima Grčke i Izraela o tome da Turska trguje naftom s DAEŠ-om, izjavio je predstavnik Stejt departmenta SAD Mark Toner.\n„Nismo saglasni s tom ocenom“, rekao je Toner i dodao da SAD ne vide dokaze koji bi potkrepljivali ove optužbe.\n„Znamo da krijumčarenje u ovoj oblasti ima viševekovnu istoriju, tamo su ustanovljene stabilne maršrute za krijumčarenje i te maršrute je teško potpuno uništiti. Ali SAD odbijaju pretpostavke da turska Vlada na neki način pomaže DAEŠ-u u krijumčarenju nafte“, rekao je Toner.\nPrema njegovim rečima, to nema ekonomskog smisla i SAD ne vide „nikakve slične namere Turske“.\nMinistar odbrane Izraela Moše Jalon izjavio je da se teroristi DAEŠ-a finansiraju „turskim novcem“. Ministar odbrane Grčke Panos Kamenos, koji se u utorak sastao s Jalonom u Atini, takođe je izjavio da najveći deo krijumčarene nafte DAEŠ prodaje Turskoj.\ntrgovina naftom, krijumčarenje, DAEŠ, Stejt department, Izrael, Grčka, Turska


Evropa: Zabrinutost u Holandiji zbog omikron soja korone, u Austriji 11.671 novozaraženi i 65 umrlih\nIzvor: Radio Televizija Vojvodine, 27.Nov.2021, 09:23\nHolandske zdravstvene vlasti saopštile su da je više desetina ljudi koji su u petak doputovali u Amsterdam sa dva leta iz Južne Afrike verovatno zaraženi kovidom-19 i da se sprovode dalja testiranja da bi se utvrdilo da li je u pitanju nedavno otkrivena omikron varijanta korona virusa.\nOko 600 putnika, koji su stigli juče na amsterdamski aerodrom Šifol na dva KLM leta, suočili su se sa višesatnim kašnjenjem i testiranjima zbog zabrinutosti od mogućeg širenja nove >> Pročitaj celu vest na sajtu Radio Televizija Vojvodine << varijante virusa, prenosi Rojters.\nNa osnovu prvih rezultata testiranja, holandsko ministarstvo zdravstva je procenilo da bi među putnicima moglo biti oko 85 pozitivnih na korona virus.\n"Putnici sa pozitivnim rezultatom testa biće smešteni u izolaciju u hotel u ili blizu aerodroma Šifol", navodi se u saopštenju nadležnih zdravstvenih službi.\nHolandska vlada je zabranila sva putovanja iz južne Afrike rano u petak.\nProšle nedelje u subotu zabeležen je broj od 15.297 novozaraženih.\nBroj hospitalizovanih kovid pacijenata se nije promenio i ostao je na visokih 3.248, a na intenzivnoj nezi se nalazi 608 teško obolelih.\nSudeći po broju novozaraženih mera lokdauna počinje da deluje, pošto je već više dana zaredom taj broj manji nego što je bio prošle nedelje.\nSrbijaDanas.com: IZRAEL NA NOGAMA: Novi soj korone stigao kod njih, dogodila se velika mutacija, moguće širenje ZARAZE\nBlic: Premijer Benet: Izrael na pragu VANREDNE SITUACIJE zbog nove varijante kovida iz Afrike\n00:46: Dan Martina Lutera Kinga u SAD: Borba za građanska prava i dalje...


Surdulički sportisti dobili krov nad glavom - juGmedia\nSURDULICA – Predsednik opštine Surdulica Novica Tončev i šef trećeg sektora operacija Delegacije Evropske unije u Srbiji Endru Hedi otvorili su danas u toj varoši opremljenu balon halu, u koju je uloženo 320 hiljada evra.\n“Surdulica je bila jedna od retkih opština koja nije imala zatvoreni sportski objekat, ali sada i naša opština može da ponudi adekvatne uslove za sport i rekreaciju. Evropska unija i Vlada Švajcarske su preko EU PROGRES-a uložile više od 400.000 evra u podizanje sportske hale, izradu planova detaljne regulacije, izgradnju vodovoda u naselju Jelašnica i druge projekte“, rekao je Novica Tončev.\nU Surdulici više od 480 sportista do sada nije imalo adekvatne uslove za vežbanje u zimskim uslovima, već su morali da treniraju u salama za fizičko vaspitanje, a novoizgrađena sportska hala sada pruža bolje uslove za treniranje fudbala, košarke, odbojke, karatea, boksa i drugih sportova. Nova dvorana sagrađena je na pomoćnom terenu stadiona.\n„Treninzi sportista u Surdulici više ne zavise od vremenskih uslova, jer oni mogu da vežbaju pod krovom nove sportske hale. To je posebno važno za košarkaše, odbojkaše, karatiste i boksere, koji su osvajali brojne nagrade na nacionalnim i evropskim takmičenjima. Nova dvorana biće posebno važna i za osobe sa invaliditetom, koje do sada nisu imale sličan objekat na raspolaganju, zato je ulaz prilagođen njihovim potrebama. Hala će doprineti i osnivanju amaterskih klubova u kojima će deca i omladina moći rekreativno da se bave sportom“, rekao je Endru Hedi.\nEvropska unija i Vlada Švajcarske, preko EU PROGRES su u balon halu u Surdulici uložoli 100.000 evra.\nMeđunarodni skup bibliotekara o mladima\nPIROT - Narodna biblioteka iz Pirota i biblioteka “Detko Petkov” iz Dimitrovgrada danas su organizovale Međunarodni stručni skup pod nazivom “Biblioteke…


Uhapšeni napadači na ženu taksistu u Novom Sadu\nM. D. 8. avgusta 2016. 16:44\nPripadnici Ministarstva unutrašnjih poslova u Novom Sadu uhapsili su S. K. (19) osumnjičenog za krivična dela razbojništvo i protivpravno lišenje slobode, a protiv njegove maloletne saučesnice podneli su krivičnu prijavu, u redovnom postupku, saopšteno je danas iz Policijske uprave Novi Sad.\nU saopštenju se navodi da se oni terete da su, juče ujutru, primenom fizičkog nasilja opljačkali ženu koja ih je vozila taksijem i oduzeli joj novac, tablet i mobilne telefone.\n„Sumnja se da je, nakon toga, S. K. naterao taksistkinju da pređe na mesto suvozača i sam seo za volan, te da je, u Podunavskoj ulici, izgubio kontrolu nad automobilom i udario u betonski bedem pored kolovoza“, kaže se u saopštenju i dodaje da je taksistkinja u tom udesu teško povređena, a osumnjičeni su pobegli sa lica mesta. Intenzivnim operativnim radom, kriminalistička policija ih je ubrzo identifikovala i pronašla.\nUhapšenom S. K. je određeno zadržavanje do 48 sati, po odobrenju javnog tužioca, a u zakonskom roku biće doveden na saslušanje sudiji za prethodni postupak, dok je šesnaestogodišnjakinja koja se tereti za ista krivična dela lišena slobode, a sudija za maloletnike ju je, posle saslušanja, pustio da se brani sa slobode.


Počela vakcinacija protiv gripa - Sandžak Haber - Sandžačke Internet Novine\nNaslovna Featured Istaknuto Počela vakcinacija protiv gripa\nVakcinacija protiv sezonskog gripa počela je danas u novopazarskom Domu zdravlja, a građanima će na raspolaganju biti 1.800 doza ove vakcine što je za 200 više u odnosu na prošlu godinu, rekao je direktor Zavoda za javno zdravlje u ovom gradu Šefadil Spahić.\nOn je za radio Sto plus izjavio da je ove godine obezbeđena nova četvorovalentna vakcina koja se prvenstveno preporučuje hroničnim bolesnicima, i osobama starijim od 65 godina.\n“Nova vakcina obuhvata dva tipa A virusa i dva tipa B virusa, tako da spada u vakcine šireg spektra u odnosu na dosadašnje trovalentne. Vakcinaciju smo počeli na vreme jer virus gripa očekujemo početkom decembra, a dve do tri nedelje nakon primljene vakcine je potrebno da se stvori imunitet koji bi organizam zaštitio od infekcije”, rekao je Spahić.\nOn podseća da ovu vakcinu treba da prime osobe sa kardiovaskularnim, respiratornim metaboličkim i bubrežnim oboljenjima, kao i osobe koje se zbog prirode posla nalaze pod povećanim rizikom od infekcije.\nPrethodni tekstLJAJIĆEVA SDP POSTAJE JEDINA ČLANICA SOCIJALISTIČKE INTERNACIONALE! Ajala: SDPS uskoro punopravni član SI\nSledeći tekstPrvi avion će sa Aerodroma “Morava” poleteti 1. decembra


Voz za izbeglice od Šida do Slavonskog Broda\nMinistri unutrašnjih poslova Srbije i Hrvatske Nebojša Stefanović i Ranko Ostojić dogovorili su se danas na graničnom prelazu Bajakovo da će hrvatski voz dolaziti u Šid po izbeglice koje će, zatim, odvoziti u prihvatni centar u Slavonskom Brodu.\nVozovi će krenuti kada bude završen prihvatni centar u Slavonskom Brodu koji će imati kapacitet za 5.000 ljudi, a očekuje se da će saobraćati četiri puta dnevno.\n„Ova vlada je rekla da nijedan zid, nijedan helikopter, nijedna vojska, nije zaustavila ovaj talas“, kazao je Ostojić odgovarajući na pitanje da li će Hrvatska da gradi zid prema Srbiji.\nStefanović je ocenio da su razgovori bili konstruktivni i da su dogovoreni neki konkretni koraci.\n„Migranti dođu i prođu, komšije ostaju. Mi moramo da pravimo dobre odnose, ne moramo uvek da se slažemo, ali moramo da gradimo bezbednost i sigurnost za naše građane“, rekao je ministar unutrašnjih poslova Srbije.\nStefanović je naveo i da se svim migrantima koji prolaze kroz Srbiju, a bilo ih je više od 300.000, uzimaju biometrijski podaci i otisci prstiju i da je Srbija spremna na saradnju sa Hrvatskom i EU kako bi ta dokumentacija bila iskorišćena.\n„Time bismo uštedeli i drugim zemljama u smislu registracije, ali i olakšali put migrantima da ih ne zadržavaju svaki put po više sati zbog iste procedure“, dodao je.\nStefanović je naglasio da je važno da se migrantima omogući što brži tranzit zbog hladnog vremena s dolaskom zime.\n„Važno nam je da se dogovorimo o brzom tranzitu, uz poštovanje procedura i pravila, ali i da oni ne gube vreme, da bude pristojno, toplo, da ljudi imaju normalan i humani pristup.“, rekao je.\nStefanović se založio za strateški pristup rešavanju izbegličke krize naglasivši da ni Srbija ni Hrvatska nisu krive za nastalu situaciju.\n„Mi nismo krivi za ovo što se događa, a nismo ni ekonomski dovoljno jaki, ni Hrvatska ni Srbija, niti možemo da primamo 50.000 ljudi’, kazao je on.\nSrbija, prema rečima Stefanovića, očekuje od EU instrukcije za rešenje migrantske krize.\n„Trebaju nam instrukcija o tome šta je to budućnost, da li će ovi ljudi moći nesmetano da prolaze granicu, jer ako počnu da se zidaju granice od Nemačke prema Austriji, od Austrije prema Sloveniji, od Slovenije prema Hrvatskoj i sve tako domino efektom gde će to dovesti? Ako dovede do Evrope sa žičanim granicama nisam siguran da je to Evropa koju smo svi zajedno gradili i u kojoj svi želimo da živimo“ naglasio je Stefanović.


Tokom ceremonije dodele sertifikata o završenoj e-obuci, kroz koju su se zaposleni u lokalnim samoupravama od 15. oktobra do 30. novembra 2018. upoznali sa principima dobre uprave kao što su transparentnost, predvidivost, efikasnost, zabrana diskriminacije i sankcionisanje korupcije na lokalnom nivou, prisutnima su se obratili predstavnici donatora, implementatora i nacionalnih partnera programa Swiss PRO.\nĐorđe Staničić, generalni sekretar SKGO, istakao je da je e-obuka savremeni vid učenja koji predstavlja kvalitetan skok u odnosu na klasične načine usavršavanja i pruža velike mogućnosti i za lokalne donosioce političkih odluka, ali i za zaposlene u lokalnim samoupravama u Srbiji.\nDržavni sekretar u Ministarstvu državne uprave i lokalne samouprave Bojan Stević ocenio je da je velika zainteresovanost za elektronsku obuku o dobrom upravljanju na lokalnom nivou pokazatelj da zaposleni teže da svoju profesionalnost podignu na viši nivo. "Na ovaj način najbolje se možemo približiti građanima i zadovoljiti njihove potrebe. Pored toga, Srbija teži pristupanju EU, a dobra lokalna uprava je jedan od najbitnijih aspekata tog posla", rekao je Stević.\nŠefica kancelarije Ujedinjenih nacija za projektne usluge (UNOPS) u Srbiji Mikela Telatin rekla je da je neophodno ulagati značajne resurse u unapređenje lokalnog načina upravljanja, i to na svakodnevnom nivou. "Krajnji cilj nisu samo bolje usluge za građane na lokalnom nivou, već i poboljšanje života ljudi u Srbiji i njihov lakši pristup javnim uslugama", ukazala je ona.\nObraćanja na skupu kom je prisustvovalo pedesetak predstavnika lokalnih samouprava zaključičla je Saša Miler, šefica Odeljenja za upravljanje u Ambasadi Švajcarske. "Vlada Švajcarske je sa 6,2 miliona evra finansirala koncept dobrog upravljanja u lokalnim samoupravama u Srbiji, a sveukupna švajcarska pomoć u naredne četiri godine biće 95 miliona evra", navela je Miler, istakavši da je dobro upravljanje ključan element svakog društva koje teži održivom razvoju.


UNO GRANDE-JEDAN VELIKI - KOŠARKAŠKI KLUB "UNO GRANDE" | UG 00 U INĐIJI STARTUJE U PLAY-OFF-U\nUG 00 U INĐIJI STARTUJE U PLAY-OFF-U\nOvog vikenda startuju takmičenja u plej-of grupama Kvalitetne lige Vojvodine U15, a Uno Grande 00 u prvom kolu gostuje Železničaru u Inđiji. To je, ujedno, jedina utakmica koju će naše selekcije odigrati u subotu i nedelju.\nUno Grande 00 jedina je naša ekipa koja ove sezone nije izgubila ni jednu zvaničnu utakmicu, pa bez obzira na konkurenciju u kojoj je to ostvarila, može da očekuje uspešnije nastupe u plej-of-u nego prethodne sezone. Ekipa Železničara nam je potpuno nepoznata i ne možemo davati nikakve prognoze za početak ovog dela takmičenja, jer je i njihova konkurencija u grupi Srem bila slabija. Prošle sezone Inđijci se nisu plasirali u drugu fazu, među osam najboljih ekipa u pokrajini, gde smo mi učestvovali i na ovu utakmicu kapiten Đurin, Đokić, Žarković, Jankov, Stanivuk, Kerlec, Popmijatov, Golijanin i ostali treba da odu bez straha i ostvare što bolji rezultat. Utakmica se igra u nedelju, 30. novembra, u sportskoj hali u Inđiji, od 14.30 časova.\nPodsećamo, u ovoj fazi takmičenja predstoji nam deset utakmica, među kojima sigurno i četiri vrlo teške, protiv novosadskih Sport's Worlda i Vojvodine, a preostali protivnici su nam, osim Železničara, još i pančevački Tamiš i Vrbas.